open-index/open-wikipedia-markdown huggingface dataset:
ಕೊಕುಯೋ ಕ್ಯಾಮ್ಲಿನ್

**ಕೊಕುಯೊ ಕ್ಯಾಮ್ಲಿನ್ ಲಿ.**, ಮುಂಬೈ ಮೂಲದ ಭಾರತೀಯ ಸ್ಟೇಷನರಿ ತಯಾರಿಕಾ ಕಂಪನಿಯಾಗಿದೆ. ಈ ಕಂಪನಿಯು ಜಪಾನ್‌ನ *ಕೊಕುಯೋ* ಜೊತೆ ಲಾಭವನ್ನು ಹಂಚಿಕೊಳ್ಳುತ್ತದೆ. ಇದು *ಕೊಕುಯೊ ಕ್ಯಾಮ್ಲಿನ್‌*ನಲ್ಲಿ ಸುಮಾರು ೫೧% ಪಾಲನ್ನು ಹೊಂದಿದೆ.

ಈ ಕಂಪನಿಯು ಕಲಾ ಸಾಮಗ್ರಿಗಳು, ಬರವಣಿಗೆಯ ಉಪಕರಣಗಳು ಮತ್ತು ಕಚೇರಿ ಸರಕುಗಳಿಗೆ ಸಂಬಂಧಿಸಿದ ವ್ಯಾಪಕ ಶ್ರೇಣಿಯ ಉತ್ಪನ್ನಗಳನ್ನು ವಾಣಿಜ್ಯೀಕರಿಸುತ್ತದೆ. "ದಾಂಡೇಕರ್ & ಕಂ." ಎಂದು ವ್ಯಾಮಾರವನ್ನು ಪ್ರಾರಂಭಿಸಿದರು. ೧೯೩೧ ರಲ್ಲಿ "ಹಾರ್ಸ್ ಬ್ರಾಂಡ್" ಇಂಕ್ ಪುಡಿಗಳು ಮತ್ತು ಮಾತ್ರೆಗಳು, ಮತ್ತು ಶೀಘ್ರದಲ್ಲೇ ಫೌಂಟೇನ್ ಪೆನ್ನುಗಳಿಗಾಗಿ "ಕ್ಯಾಮಲ್ ಇಂಕ್" ಅನ್ನು ಉತ್ಪಾದಿಸಲು ಪ್ರಾರಂಭಿಸಿದರು. ಇದನ್ನು ೧೯೪೬ ರಲ್ಲಿ ಖಾಸಗಿ ಕಂಪನಿಯಾಗಿ ಸಂಯೋಜಿಸಲಾಯಿತು ಮತ್ತು ನಂತರ ೧೯೯೮ ರಲ್ಲಿ  ಸಾರ್ವಜನಿಕ ನಿಯಮಿತ ಕಂಪನಿಯಾಗಿ ಮಾರ್ಪಡಿಸಲಾಯಿತು.

೨೦೧೧ ರಲ್ಲಿ, ಜಪಾನಿನ ಸ್ಟೇಷನರಿ ಮೇಜರ್, "ಕೊಕುಯೋ ಕಂ. ಲಿಮಿಟೆಡ್",

## ಕೊಕುಯೊ ಜಪಾನ್ 
ಕೊಕುಯೋ ಕಂ., ಲಿಮಿಟೆಡ್ (コクヨ株式会社) ಜಪಾನಿನ ಸ್ಟೇಷನರಿ, ಕಛೇರಿ ಪೀಠೋಪಕರಣಗಳು ಮತ್ತು ಕಛೇರಿ ಸಲಕರಣೆಗಳ ಉತ್ಪಾದನಾ ಕಂಪನಿಯಾಗಿದೆ. ಕೊಕುಯೊವನ್ನು ಜಪಾನ್‌ನಲ್ಲಿ ೧೯೦೫ ರಲ್ಲಿ ಝೆಂಟಾರೊ ಕುರೊಡಾ ಅವರು "ಕುರೋಡಾ ಲೆಡ್ಜರ್ ಕವರ್ ಶಾಪ್" ಎಂಬ ಹಸರಿನಲ್ಲಿ ಸ್ಥಾಪಿಸಿದರು. ಇದು ಜಪಾನೀಸ್ ಶೈಲಿಯ ಖಾತೆ ಲೆಡ್ಜರ್‌ಗಳಿಗೆ (ವಾಚೋ) ಕವರ್‌ಗಳನ್ನು ತಯಾರಿಸುತ್ತಿತ್ತು. ೧೯೧೪ರಲ್ಲಿ, ಕಂಪನಿಯ ಹೆಸರು ಕುರೋಡ ಕೊಕ್ಕೊಡೋ ಎಂದು ಬದಲಾಯಿತು ಮತ್ತು ಲೆಕ್ಕಪತ್ರ ಸ್ಲಿಪ್‌ಗಳು, ಇನ್‌ವಾಯ್ಸ್‌ಗಳು, ಡುಪ್ಲಿಕೇಟ್ ಕಾಪಿಬುಕ್‌ಗಳು ಮತ್ತು ಪತ್ರ ಕಾಗದದ ತಯಾರಿಕೆ ಪ್ರಾರಂಭವಾಯಿತು. ಕಂಪನಿಯು ಪ್ರಸ್ತುತ ಹೆಸರಾದ "ಕೊಕುಯೋ ಕಂ., ಲಿಮಿಟೆಡ್" ಅನ್ನು ೧೯೬೧ ರಲ್ಲಿ ಬಳಸಲು ಪ್ರಾರಂಭಿಸಿತು.

## ಉತ್ಪನ್ನಗಳು 
**ಕೊಕುಯೊ ಕ್ಯಾಮ್ಲಿನ್** ಬ್ರ್ಯಾಂಡ್‌ಗಳು ಕ್ಯಾಮ್ಲಿನ್ (ಬರೆಯುವ ಉಪಕರಣಗಳು) ಮತ್ತು ಕ್ಯಾಮಲ್ (ಕಲಾ ವಸ್ತುಗಳು) ಅನ್ನು ಒಳಗೊಂಡಿದೆ.

ಬಣ್ಣದ ಉತ್ಪನ್ನಗಳೆಂದರೆ: ಕ್ಯಾಮಲ್ *ಆರ್ಟಿಸ್ಟ್* ವಾಟರ್ ಕಲರ್ ಟ್ಯೂಬ್‌ಗಳು, ಕ್ಯಾಮಲ್ *ಆರ್ಟಿಸ್ಟ್* ಅಕ್ರಿಲಿಕ್ ಬಣ್ಣಗಳು, ಕ್ಯಾಮಲ್ *ಆರ್ಟಿಸ್ಟ್* ತೈಲ ಬಣ್ಣಗಳು, ಕ್ಯಾಮಲ್ *ಆರ್ಟಿಸ್ಟ್* ಆಯಿಲ್ ಪಾಸ್ಟಲ್‌ಗಳು.

**ಕೊಕುಯೋ ಕಂ.** ಬ್ರ್ಯಾಂಡ್‌ಗಳಲ್ಲಿ ಇವು ಸೇರಿವೆ: *ಕ್ಯಾಂಪಸ್* (ನೋಟ್‌ಬುಕ್‌ಗಳು, ಪೇಪರ್), *ಡಾಟ್ ಲೈನರ್* (ಟೇಪ್ ಅಂಟು),

## ಇದನ್ನೂ ನೋಡಿ 
* ಹಿಂದುಸ್ತಾನ್ ಪೆನ್ಸಿಲ್ಸ್

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* Kokuyo Japan (Japanese)

ವರ್ಗ:ಬರವಣಿಗೆ ಉಪಕರಣಗಳು
ವರ್ಗ:ಬರವಣಿಗೆ ಸಾಧನಗಳು
ವರ್ಗ:ಕಂಪನಿಗಳು
ವರ್ಗ:ವ್ಯವಹಾರ
ವರ್ಗ:ಜಪಾನ್
ವರ್ಗ:ಭಾರತದ ಕಂಪನಿಗಳು
ಮಣಿಪಾಲ್ ಹಾಸ್ಪಿಟಲ್ಸ್

**ಮಣಿಪಾಲ್ ಹೆಲ್ತ್ ಎಂಟರ್‌ಪ್ರೈಸಸ್**, ಸಾಮಾನ್ಯವಾಗಿ **ಮಣಿಪಾಲ್ ಹಾಸ್ಪಿಟಲ್ಸ್** ಎಂದು ಕರೆಯಲ್ಪಡುತ್ತದೆ. ಇದು ಕರ್ನಾಟಕ ರಾಜ್ಯದ ಬೆಂಗಳೂರಿನಲ್ಲಿ ಪ್ರಧಾನ ಕಛೇರಿಯನ್ನು ಹೊಂದಿರುವ ಭಾರತೀಯ ಲಾಭರಹಿತ ಖಾಸಗಿ ಆಸ್ಪತ್ರೆ ಜಾಲವಾಗಿದೆ. ಈ ಆಸ್ಪತ್ರೆಗಳ ಮೂಲ, ೧೯೫೩ ರಲ್ಲಿ ಟಿ ಎಮ್ ಎ ಪೈ ಸ್ಥಾಪಿಸಿದ ಕಸ್ತೂರ್ಬಾ ಮೆಡಿಕಲ್ ಕಾಲೇಜು. ಮಣಿಪಾಲ್ ಆಸ್ಪತ್ರೆಗಳು ಭಾರತದಲ್ಲಿ ಎರಡನೇ ಅತಿ ದೊಡ್ಡ ಆರೋಗ್ಯ ಸೇವೆ ಒದಗಿಸುವ ಸಂಸ್ಥೆಯಾಗಿದ್ದು, ೩೩ ಆಸ್ಪತ್ರೆಗಳ ಜಾಲವನ್ನು ಹೊಂದಿದೆ. ಮಣಿಪಾಲ್ ಆಸ್ಪತ್ರೆಗಳು ಮಣಿಪಾಲ್ ಶಿಕ್ಷಣ ಮತ್ತು ವೈದ್ಯಕೀಯ ಗುಂಪಿನ ಭಾಗವಾಗಿವೆ.

## ಇತಿಹಾಸ 
೧೯೫೩ ರಲ್ಲಿ, ಟಿಎಂಎ ಪೈ ಅವರು ಕರಾವಳಿ ಕರ್ನಾಟಕದಲ್ಲಿ ಕಸ್ತೂರಬಾ ವೈದ್ಯಕೀಯ ಕಾಲೇಜನ್ನು ಸ್ಥಾಪಿಸಿದರು. ಈ ಕಾಲೇಜು ಮಂಗಳೂರಿನ ಸರ್ಕಾರಿ ಆಸ್ಪತ್ರೆಗಳನ್ನು ಬಳಸಿಕೊಂಡು ಸಾರ್ವಜನಿಕ-ಖಾಸಗಿ ಸಹಭಾಗಿತ್ವದಲ್ಲಿ ಕಾರ್ಯನಿರ್ವಹಿಸುತ್ತಿತ್ತು. ಡಾ. ಪೈ ಅವರು ಭಾರತೀಯ ವೈದ್ಯ, ಶಿಕ್ಷಣತಜ್ಞ ಮತ್ತು  ಸಮಾಜ ಸೇವಕರಾಗಿದ್ದರು ಮತ್ತು ೧೯೭೨ ರಲ್ಲಿ ಭಾರತ ಸರ್ಕಾರದಿಂದ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದರು.

ಏಪ್ರಿಲ್ ೨೦೨೧ ರಲ್ಲಿ, ಮಣಿಪಾಲ್ ಹಾಸ್ಪಿಟಲ್ಸ್ ತನ್ನ ಭಾರತದ ಹೊರಗಿನ ಏಕೈಕ ಆಸ್ಪತ್ರೆಯಾದ ಮಣಿಪಾಲ್ ಹಾಸ್ಪಿಟಲ್ ಕ್ಲಾಂಗ್, ಮಲೇಷ್ಯಾವನ್ನು ರಾಮ್‌ಸೇ ಸಿಮ್ ಡಾರ್ಬಿ ಹೆಲ್ತ್ ಕೇರ್‌ಗೆ ಗೆ  ಮಾರಾಟ ಮಾಡುವುದಾಗಿ ಘೋಷಿಸಿತು.

೨೦೨೧ ರಲ್ಲಿ, ಮಣಿಪಾಲ್ ಹಾಸ್ಪಿಟಲ್ಸ್ ಭಾರತದಲ್ಲಿ ಕೊಲಂಬಿಯಾ ಏಷ್ಯಾದ ೧೧ ಆಸ್ಪತ್ರೆಗಳನ್ನು  ೨,೧೦೦ ಕೋಟಿಗೆ ಸ್ವಾಧೀನಪಡಿಸಿಕೊಂಡಿತು. ತರುವಾಯ, ಎಲ್ಲಾ ಕೊಲಂಬಿಯಾ ಏಷ್ಯಾ ಆಸ್ಪತ್ರೆಗಳನ್ನು "ಮಣಿಪಾಲ್ ಆಸ್ಪತ್ರೆಗಳು" ಎಂದು ಮರುನಾಮಕರಣ ಮಾಡಲಾಯಿತು. ೨೦೨೧ರಲ್ಲಿ ಮಣಿಪಾಲ್ ಆಸ್ಪತ್ರೆಗಳು ಬೆಂಗಳೂರಿನ ವಿಕ್ರಮ್ ಆಸ್ಪತ್ರೆಯನ್ನು ೩೫೦ ಕೋಟಿಗೆ ಸ್ವಾಧೀನಪಡಿಸಿಕೊಂಡವು.

೨೦೨೨ ರಲ್ಲಿ, ಮಣಿಪಾಲ್ ಹಾಸ್ಪಿಟಲ್ಸ್ ಗ್ರೂಪ್ ನ ಕಂಪನಿಯಾದ *ಮಣಿಪಾಲ್ ಹೆಲ್ತ್‌ಮ್ಯಾಪ್*, ಡಯಾಗ್ನೋಸ್ಟಿಕ್ಸ್ ಕಂಪನಿಯಾದ *ಮೆಡ್ಸಿಸ್ ಪಾಥ್‌ಲ್ಯಾಬ್ಸ್‌*ನಲ್ಲಿ ಹೆಚ್ಚಿನ ಪಾಲನ್ನು ಪಡೆದುಕೊಂಡಿತು.

೨೦೨೩ ರಲ್ಲಿ, ಮಣಿಪಾಲ್ ಹಾಸ್ಪಿಟಲ್ಸ್ ಗೆ  *ಎ ಎಂ ಆರ್ ಐ ಆಸ್ಪತ್ರೆ*ಗಳಲ್ಲಿ ೮೪% ನಿಯಂತ್ರಣ ಪಾಲನ್ನು ಸ್ವಾಧೀನಪಡಿಸಿಕೊಂಡಿತು.

ಏಪ್ರಿಲ್ 2024 ರಲ್ಲಿ, ಮಣಿಪಾಲ್ ಹಾಸ್ಪಿಟಲ್ಸ್ ₹೧,೪೦೦ ಕೋಟಿ ಹೂಡಿಕೆಯೊಂದಿಗೆ ಮೆಡಿಕಾ ಸಿನರ್ಜಿ ಹಾಸ್ಪಿಟಲ್ಸ್‌ನಲ್ಲಿ ೮೭% ಪಾಲನ್ನು ಸ್ವಾಧೀನಪಡಿಸಿಕೊಂಡಿತು.
ಚಿತ್ರ:KMC_Hospital_near_Jyothi_circle_in_Mangalore_-_1.jpg|ಕೆ ಎಂ ಸಿ ಆಸ್ಪತ್ರೆ, ಮೋಗಳೂರು
ಚಿತ್ರ:World_Trade_Center,_Orion_Mall,_Bangalore..jpg|ಬೆಂಗಳೂರಿನ ವಿಶ್ವ ವ್ಯಾಪಾರ ಕೇಂದ್ರ ಹತ್ತಿರದ ಮಣಿಪಾಲ್ ಆಸ್ಪತ್ರೆ
ಚಿತ್ರ:Columbia_Asia_Hospital,_Mysore.jpg|ಮಣಿಪಾಲ್ ಆಸ್ಪತ್ರೆ, ಮೈಸೂರು

## ಇದನ್ನೂ ನೋಡಿ 
* ಮಣಿಪಾಲ ಅಕಾಡೆಮಿ ಆಫ್ ಹೈಯರ್ ಎಜುಕೇಶನ್
* ಕಸ್ತೂರಬಾ ವೈದ್ಯಕೀಯ ಕಾಲೇಜು

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಆಸ್ಪತ್ರೆಗಳು
ವರ್ಗ:ವೈದ್ಯಕೀಯ
ವರ್ಗ:ಚಿಕಿತ್ಸಾಲಯಗಳು/ಆಸ್ಪತ್ರೆಗಳು
ವರ್ಗ:ಬೆಂಗಳೂರಿನ ಕಟ್ಟಡಗಳು
ವರ್ಗ:ಕಂಪನಿಗಳು
ವರ್ಗ:ಭಾರತೀಯ ಕಂಪನಿಗಳು
ಗಣಿಗಾರಿಕೆಯ ಅರ್ಥಶಾಸ್ತ್ರ

**ಗಣಿಗಾರಿಕೆ ಅರ್ಥಶಾಸ್ತ್ರ**ವು ಖನಿಜ ದ್ರವ್ಯಗಳ ಉತ್ಪಾದನೆ ಮತ್ತು ಬಳಕೆಗೆ ಸಂಬಂಧಿಸಿದ ಆರ್ಥಿಕ ಮತ್ತು ನೀತಿ ಸಮಸ್ಯೆಗಳ ತಿಳಿವಳಿಕೆಯನ್ನು ಪರಿಶೋಧಿಸುವ ಶೈಕ್ಷಣಿಕ ವಿಭಾಗ. ಖನಿಜ ಅರ್ಥಶಾಸ್ತ್ರವು ವಿಶೇಷವಾಗಿ ಖನಿಜ ವಿತರಣೆ ವಿಶ್ಲೇಷಣೆ ಮತ್ತು ತಿಳಿವಳಿಕೆ, ಜೊತೆಗೆ ಖನಿಜಗಳ ಶೋಧನೆ, ಬಳಕೆ ಮತ್ತು ಮಾರಾಟಗಾರಿಕೆಗೆ ಸಂಬಂಧಿಸಿದೆ. ಖನಿಜ ಅರ್ಥಶಾಸ್ತ್ರವು ಖನಿಜ ದ್ರವ್ಯಗಳು ಮತ್ತು ಅವುಗಳ ಜಾಗತಿಕ ವಿತರಣೆಗೆ ಸಂಬಂಧಿಸಿದಂತೆ ಕಾರ್ಯನೀತಿಗಳನ್ನು ನಿರ್ಮಿಸುವ ಶೈಕ್ಷಣಿಕ ವಿಭಾಗವಾಗಿದೆ.

## ಗಣಿಗಾರಿಕೆಯ ಉಪಯೋಗಗಳು 
ಗಣಿಗಳು ನೈಸರ್ಗಿಕ ಸಂಪನ್ಮೂಲಗಳು. ಪ್ರತಿಯೊಂದು ರಾಷ್ಟ್ರದ ಆರ್ಥಿಕ ಬೆಳವಣಿಗೆಯೂ ನೈಸರ್ಗಿಕ ಸಂಪನ್ಮೂಲಗಳನ್ನೇ ಬಹಳಮಟ್ಟಿಗೆ ಅವಲಂಬಿಸಿದೆ. ಆರ್ಥಿಕ ಅಭಿವೃದ್ಧಿಗೆ ಗಣಿಗಾರಿಕೆ ನಾನಾ ಬಗೆಯಲ್ಲಿ ಉಪಯುಕ್ತವಾಗಿದೆ:

# ರಾಷ್ಟ್ರದ ಬೆಳವಣಿಗೆಗೆ ಉಪಯುಕ್ತವಾದ ಅನೇಕ ವಸ್ತುಗಳು ಒದಗುವುದು ಗಣಿಗಳಿಂದ.
# ಗಣಿಗಾರಿಕೆಯಿಂದ ಸ್ಥಳೀಯ ಕಾರ್ಮಿಕರಿಗೆ ಉದ್ಯೋಗಾವಕಾಶ ಒದಗುವುದಲ್ಲದೆ ಅವರು ಕಾರ್ಯಕುಶಲರಾಗಿ ತರಬೇತು ಪಡೆಯುತ್ತಾರೆ. 
# ಇದರಿಂದ ನಾನಾ ಬಗೆಯ ಸೌಲಭ್ಯಗಳು ಲಭ್ಯವಾಗುವುವಲ್ಲದೆ ಮಾರುಕಟ್ಟೆಗಳು ಬೆಳೆದು ರಾಷ್ಟ್ರದ ಅಥವಾ ನಿರ್ದಿಷ್ಟ ಪ್ರದೇಶಗಳ ಅಭಿವೃದ್ಧಿ ಸಾಧಿಸುತ್ತದೆ. 
# ಉತ್ಪನ್ನ, ಉದ್ಯೋಗ, ವಾಣಿಜ್ಯ ವರ್ಧಿಸುವುದರಿಂದ ರಾಷ್ಟ್ರದ ಸರ್ವತೋಮುಖ ಅಭಿವೃದ್ಧಿ ಸಾಧಿತವಾಗುತ್ತದೆ. 
# ಉದ್ಯಮದಿಂದ ನಿರ್ಯಾತ ಸಾಮಗ್ರಿ ಅಧಿಕವಾಗುವುದರಿಂದ ವಿದೇಶಿ ವಿನಿಮಯ ಸಂಪಾದನೆ ಸಾಧ್ಯ. ಆರ್ಥಿಕ ಅಭಿವೃದ್ಧಿಗೆ ಬೇಕಾಗುವ ಬಂಡವಾಳದ ಸಂಪಾದನೆಗೆ ಅಥವಾ ಅವಶ್ಯವಾದ ವಸ್ತುಗಳನ್ನು ಆಯಾತ ಮಾಡಿಕೊಳ್ಳುವುದಕ್ಕೆ ಇದು ಸಾಧಕ. 
# ಗಣಿ ಉದ್ಯಮದಿಂದ ಪ್ರತ್ಯಕ್ಷವಾಗಿ ಮತ್ತು ಪರೋಕ್ಷವಾಗಿ ಸರ್ಕಾರದ ಆದಾಯ ಹೆಚ್ಚಿ ಆರ್ಥಿಕ, ಸಾಮಾಜಿಕ ಅಭಿವೃದ್ಧಿ ಯೋಜನೆಗಳನ್ನು ಜಾರಿಗೆ ತರಲು ಸರ್ಕಾರಕ್ಕೆ ಅನುಕೂಲವಾಗುತ್ತದೆ. 

ವಿಶ್ವದ ನಾನಾ ರಾಷ್ಟ್ರಗಳಲ್ಲಿ ಖನಿಜ ನಿಕ್ಷೇಪಗಳು ಹರಡಿರುವ ಬಗೆಯನ್ನು ಗಮನಿಸಿದಾಗ, ಅಭಿವೃದ್ಧಿಹೊಂದಿದ ಅನೇಕ ರಾಷ್ಟ್ರಗಳು ತಮ್ಮ ಕೈಗಾರಿಕೆಗಳಿಗಾಗಿ ಹಿಂದುಳಿದ ರಾಷ್ಟ್ರಗಳ ಖನಿಜ ಸಂಪತ್ತನ್ನು ಅವಲಂಬಿಸಬೇಕಾಗಿ ಬಂದಿರುವುದು ವ್ಯಕ್ತವಾಗುತ್ತದೆ. ವಸಾಹತುಗಳ ನಿರ್ಮಾಣ, ರಾಷ್ಟ್ರಗಳ ನಡುವೆ ಸ್ಪರ್ಧೆ, ವಿರಸ, ಅಶಾಂತಿಗಳಿಗೆ ಇದೂ ಕಾರಣ. ಅನೇಕ ಹಿಂದುಳಿದ ರಾಷ್ಟ್ರಗಳಿಗೆ ಅವುಗಳ ಖನಿಜ ಸಂಪತ್ತೇ ವಿದೇಶಿ ವಿನಿಮಯ ಗಳಿಕೆಯ ಸಾಧನವಾಗಿದೆ. 

## ಕೃಷಿ-ಅರಣ್ಯಗಾರಿಕೆ ಮತ್ತು ಗಣಿಗಾರಿಕೆ ನಡುವಿನ ವ್ಯತ್ಯಾಸ 
ಕೃಷಿ, ಅರಣ್ಯಗಾರಿಕೆಗಳಂತೆ ಗಣಿಗಾರಿಕೆಯೂ ನಿಸರ್ಗದಿಂದ ಸಂಪತ್ತನ್ನು ನೇರವಾಗಿ ತೆಗೆಯುವುದರಲ್ಲಿ ಮಗ್ನವಾಗಿರುತ್ತದೆ. ಆದರೆ ಕೃಷಿ-ಅರಣ್ಯಗಾರಿಕೆಗಳಿಗೂ, ಗಣಿಗಾರಿಕೆಗೂ ಕೆಲವು ಮೂಲಭೂತ ವ್ಯತ್ಯಾಸಗಳುಂಟು. ಕೃಷಿಯ ಉತ್ಪಾದಕತೆಯನ್ನು ಅನೇಕ ಕ್ರಮಗಳಿಂದ ಬೆಳೆಸಬಹುದು. ಕಾಡು ಕಡಿದಂತೆ ಹೊಸ ಕಾಡು ಬೆಳೆಯಿಸಬಹುದು. ಆದರೆ ಖನಿಜ ನಿಕ್ಷೇಪ ಪರಿಮಿತವಾದ್ದು. ಅದು ಕೆಲವು ಕ್ಷೇತ್ರಗಳಲ್ಲಿ ಸಾಂದ್ರೀಕೃತವಾಗಿರುತ್ತದೆ. ಕೃಷಿ ಉತ್ಪಾದನೆಯ ಮೂಲವಾದ ಭೂಮಿ ಎಲ್ಲ ಕಡೆಗೂ ವಿಪುಲವಾಗಿ ಹರಡಿರುವಂತೆ, ಖನಿಜಗಳು ಹರಡಿರುವುದಿಲ್ಲ. ಇದರ ಪರಿಣಾಮವಾಗಿ ದೊಡ್ಡ ದೊಡ್ಡ ಉದ್ಯಮಗಳನ್ನು ಗಣಿಪ್ರದೇಶಗಳ ಹತ್ತಿರ ಸ್ಥಾಪಿಸುವುದು ಸಹಜ. ಗಣಿಯಿಂದ ತೆಗೆದ ಅದುರುಗಳು ಕೃಷಿವಸ್ತುಗಳಿಗಿಂತ ಹೆಚ್ಚು ಭಾರವಾಗಿದ್ದು, ದೊಡ್ಡ ಗಾತ್ರವುಳ್ಳವಾಗಿರುವುದರಿಂದ ಅವುಗಳ ಸಾರಿಗೆ ವೆಚ್ಚ ದುಬಾರಿ. 

ಗಣಿ ಕೆಲಸ ಶ್ರಮದಾಯಕ ಮತ್ತು ಅಪಾಯಕರ. ಗಣಿಗಳಲ್ಲಿ ಕೆಲಸ ಮಾಡಲು ಕಾರ್ಮಿಕರಿಗೆ ಪ್ರತ್ಯೇಕ ಸವಲತ್ತುಗಳನ್ನು ಮತ್ತು ಹೆಚ್ಚಿನ ಸಂಬಳವನ್ನು ಕೊಟ್ಟು ಅವರನ್ನು ಆಕರ್ಷಿಸಬೇಕು. ಗಣಿಗಳಲ್ಲಿ ಕೆಲಸ ಮಾಡುವ ಕಾರ್ಮಿಕರು ಒಂದೇ ಕಡೆ ನೆಲಸಿರುವುದರಿಂದ ಅವರು ಹೆಚ್ಚು ಸಂಘಟಿತರಾಗಿರುತ್ತಾರೆ. ಭಾರತದಲ್ಲೂ ಬೇರೆ ದೇಶಗಳಲ್ಲಿಯ ಹಾಗೆ ಗಣಿ ಕಾರ್ಮಿಕ ಸಂಘಗಳು ಉಳಿದ ಕಾರ್ಮಿಕ ಸಂಘಗಳಿಗಿಂತ ಬಲಯುತವಾಗಿರುತ್ತವೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Mineral Economics academic journal

ವರ್ಗ:ಅರ್ಥಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೃಷ್ಣ (೨೦೦೭ರ ಚಲನಚಿತ್ರ)

***ಕೃಷ್ಣ*** ೨೦೦೭ರ ಕನ್ನಡ ಭಾಷೆಯ ಚಲನಚಿತ್ರವಾಗಿದ್ದು, ಗಣೇಶ್, ಪೂಜಾ ಗಾಂಧಿ ಮತ್ತು ಶರ್ಮಿಳಾ ಮಾಂಡ್ರೆ ನಟಿಸಿದ್ದಾರೆ. ಇದನ್ನು ಎಂ ಡಿ ಶ್ರೀಧರ್ ನಿರ್ದೇಶಿಸಿದ್ದಾರೆ ಮತ್ತು ರಮೇಶ್ ಯಾದವ್ ನಿರ್ಮಿಸಿದ್ದಾರೆ. ಚಿತ್ರದ ದ್ವಿತೀಯಾರ್ಧವು ತಮಿಳಿನ *ಉನ್ನೈ ನಿನೈತು* ಎಂಬ ಚಲನಚಿತ್ರವನ್ನು ಆಧರಿಸಿದೆ. ಈ ಚಿತ್ರವನ್ನು 2015 ರಲ್ಲಿ ಒಡಿಯಾದಲ್ಲಿ *ಭಲಾ ಪೇ ಟೇಟ್ 100 ರೂ 100* ಎಂದು ರೀಮೇಕ್ ಮಾಡಲಾಯಿತು.

## ಕಥಾ ಸಾರಾಂಶ 
ಕಥೆಯು ಜನಪ್ರಿಯ ದೂರದರ್ಶನ ಕಾರ್ಯಕ್ರಮದ ನಿರೂಪಕ ಕೃಷ್ಣ ( ಗಣೇಶ್ ) ಕುರಿತಾಗಿದೆ. ಕೃಷ್ಣಕುಮಾರ್ ಅವರ ಮನೆಯಲ್ಲಿ ಇವನು ಪೇಯಿಂಗ್ ಗೆಸ್ಟ್ ಆಗಿದ್ದು, ಅವರ ಮಗಳು ಪೂಜಾ ( ಪೂಜಾ ಗಾಂಧಿ ) ಅವರನ್ನು ರಹಸ್ಯವಾಗಿ ಪ್ರೀತಿಸುತ್ತಿದ್ದಾರೆ, ಆದರೂ ಅವಳು ಅವನನ್ನು ಇಷ್ಟಪಡುವುದಿಲ್ಲ ಎಂಬಂತೆ ನಟಿಸುತ್ತಾಳೆ.

ಪೂಜಾ ಕೃಷ್ಣನಿಗೆ ತನ್ನ ಪ್ರೀತಿಯನ್ನು ಹೇಳಿಕೊಂಡಾಗ, ಅವನು ತನ್ನ ಹಿಂದಿನ ಜೀವನದ ಬಗ್ಗೆ ಹೇಳುತ್ತಾನೆ, ಅವನು ಈ ಹಿಂದೆ ಅಂಜಲಿಯನ್ನು ( ಶರ್ಮಿಳಾ ಮಾಂಡ್ರೆ ) ಗಾಢವಾಗಿ ಪ್ರೀತಿಸುತ್ತಿದ್ದಾಗ ಅವಳ ಇಡೀ ಕುಟುಂಬವು ಬಡತನದಿಂದ ಬಳಲುತ್ತಿತ್ತು ಮತ್ತು ಕೃಷ್ಣನು ಎಲ್ಲಿ ಮತ್ತು ಯಾವಾಗ ಸಾಧ್ಯವೋ ಅಲ್ಲಿ ಅವರಿಗೆ ಸಹಾಯ ಮಾಡುತ್ತಿದ್ದನು. ಅಂಜಲಿಯೂ ಕೃಷ್ಣನನ್ನು ಪ್ರೀತಿಸುತ್ತಾಳೆ. ಕೃಷ್ಣ ಸೇರಿದಂತೆ ಎಲ್ಲರೂ ಅವನು ಅಂಜಲಿಯೊಂದಿಗೆ ಮದುವೆಯಾಗುತ್ತಾನೆ ಎಂದು ಭಾವಿಸುತ್ತಾರೆ. ಆದರೆ, ಅಂಜಲಿಯ ಶ್ರೀಮಂತ ಸಂಬಂಧಿಯೊಬ್ಬರು ಆಗಮಿಸಿ, ಆಕೆಯತ್ತ ಗಮನ ಹರಿಸಿ, ತನ್ನ ಕನಸಾಗಿರುವ ವೈದ್ಯಕೀಯ ವ್ಯಾಸಂಗಕ್ಕೆ ನೆರವಾಗುವಂತೆ ಆತನನ್ನು ಮದುವೆಯಾಗುವಂತೆ ಕೇಳಿಕೊಂಡಾಗ, ಅಂಜಲಿ ಈ ಶ್ರೀಮಂತ ಸಂಬಂಧಿಯನ್ನು ಮದುವೆಯಾಗಿ ತನ್ನ ಕುಟುಂಬದವರ ಆಸೆಗೆ ಒಪ್ಪುತ್ತಾಳೆ. ಕೃಷ್ಣ ದುಃಖವನ್ನು ಸಹಿಸಲಾರದೆ ಬೆಂಗಳೂರಿಗೆ ಬರುತ್ತಾನೆ.

ಕೃಷ್ಣನ ಪ್ರೀತಿಯನ್ನು ತಾನು ಗೆಲ್ಲುತ್ತೇನೆ ಎಂದು ಪೂಜಾ ವಿಶ್ವಾಸ ವ್ಯಕ್ತಪಡಿಸುತ್ತಾಳೆ. ಅಂಜಲಿಯ ಭಾವಿ ಪತಿ ಅವಳನ್ನು ತೊರೆದಾಗ ಅವಳು ಮತ್ತೆ ಕೃಷ್ಣನ ಜೀವನದಲ್ಲಿ ಬರುತ್ತಾಳೆ. ಅವಳು ಈಗ ಹಣವಿಲ್ಲದವಳಾಗಿದ್ದು, ಕೃಷ್ಣ ಅವಳಿಗೆ ವೈದ್ಯಕೀಯ ಸೀಟ್ ಕೊಡಿಸುವ ಮೂಲಕ ಸಹಾಯ ಮಾಡುತ್ತಾನೆ. ಅಂಜಲಿ ಕೃಷ್ಣನನ್ನು ಪ್ರೀತಿಸುತ್ತಾಳೆ ಮತ್ತು ಕೊನೆಯಲ್ಲಿ ಅವಳು ವೈದ್ಯಳಾಗಿ ತನ್ನ ವೃತ್ತಿಜೀವನವನ್ನು ಪ್ರಾರಂಭಿಸಿದಾಗ, ಅವಳು ತನ್ನ ಪ್ರೀತಿಯ ಬಗ್ಗೆ ಅವನಿಗೆ ತಿಳಿಸುತ್ತಾಳೆ. ಕೃಷ್ಣ ಅವಳಿಗೆ ಸಹಾಯ ಮಾಡಿದ್ದು ಪ್ರೀತಿಯಿಂದಲ್ಲ, ಕರುಣೆಯಿಂದ ಎಂದು ಹೇಳುತ್ತಾನೆ. ಅಂಜಲಿ ದುಃಖದಿಂದ ಹೊರಡುತ್ತಾಳೆ.

ಕೃಷ್ಣನು ಪೂಜಾಳೊಂದಿಗೆ ಸೇರುತ್ತಾನೆ, ಮತ್ತು ಈ ಜೋಡಿಯು ಸಂತೋಷದಿಂದ ಬದುಕುತ್ತಾರೆ.

## ತಾರಾಗಣ 
[right|thumb|ಚಲನಚಿತ್ರದಲ್ಲಿ [ಪೂಜಾ ಗಾಂಧಿ, ಗಣೇಶ್ ಮತ್ತು ರಶ್ಮಿ ]]
right|thumb|ಚಲನಚಿತ್ರದಲ್ಲಿ ಶರ್ಮಿಳಾ ಮಾಂಡ್ರೆ ಮತ್ತು ಗಣೇಶ್

* ಗಣೇಶ್
* ಪೂಜಾ ಗಾಂಧಿ
* ಶರ್ಮಿಳಾ ಮಾಂಡ್ರೆ
* ವಿನಯಾ ಪ್ರಸಾದ್
* ಭರತ್ ಭಾಗವತರ್
* ಸುಧಾ ಬೆಳವಾಡಿ
* ರಶ್ಮಿ
* ಶರಣ್
* ರೂಪಿಕಾ
* ರಾಮಸ್ವಾಮಿ
* ವಿಜಯ ಸಾರಥಿ

## ಧ್ವನಿಮುದ್ರಿಕೆ 
ವಿ.ಹರಿಕೃಷ್ಣ ಚಿತ್ರಕ್ಕೆ ಸಂಗೀತ ಸಂಯೋಜಿಸಿದ್ದಾರೆ. ಕೆ ಕಲ್ಯಾಣ್, ಕವಿರಾಜ್ ಮತ್ತು ಜಯಂತ್ ಕಾಯ್ಕಿಣಿ ಸಾಹಿತ್ಯ ಬರೆದಿದ್ದಾರೆ. ಆಲ್ಬಮ್ ಐದು ಹಾಡುಗಳನ್ನು ಒಳಗೊಂಡಿದೆ.

## ವಿಮರ್ಶಾತ್ಮಕ ಪ್ರತಿಕ್ರಿಯೆ 
*ರೆಡಿಫ್* ನ ವಿಮರ್ಶಕರೊಬ್ಬರು " *ಕೃಷ್ಣ* ಗಣೇಶ್ ಅಭಿಮಾನಿಗಳಿಗೆ ಟ್ರೀಟ್ ಆಗಲಿದೆ" ಎಂದು ಬರೆದಿದ್ದಾರೆ. *ಡೆಕ್ಕನ್ ಹೆರಾಲ್ಡ್‌ನ* ವಿಮರ್ಶಕರೊಬ್ಬರು ಚಿತ್ರವು "ಭಾವನೆ, ಹಾಸ್ಯ ಮತ್ತು ಆಕ್ಷನ್ ನ ಸರಿಯಾದ ಮಿಶ್ರಣ ಹೊಂದಿದೆ"  ಎಂದು ಬರೆದಿದ್ದಾರೆ.

## ಬಾಕ್ಸ್ ಆಫೀಸ್ 
ಐದು ಚಿತ್ರಮಂದಿರಗಳಲ್ಲಿ *ಕೃಷ್ಣ* ೧೦೦ ದಿನ ಪೂರೈಸಿದರೆ, ೨೫೫ ಚಿತ್ರಮಂದಿರಗಳಲ್ಲಿ ಚಿತ್ರ ೫೦ ದಿನ ಪೂರೈಸಿದೆ.

## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ವರ್ಷ-೨೦೦೭ ಕನ್ನಡಚಿತ್ರಗಳು
ವರ್ಗ:೨೦೦೭
ವರ್ಗ:ಕೃಷ್ಣ
ಚೆಲ್ಲಾಟ (ಚಲನಚಿತ್ರ)

***ಚೆಲ್ಲಾಟ*** ೨೦೦೬ ರ ಭಾರತೀಯ ಕನ್ನಡ ಭಾಷೆಯ ರೊಮ್ಯಾಂಟಿಕ್ ಹಾಸ್ಯ ಚಲನಚಿತ್ರವಾಗಿದ್ದು, ಇದನ್ನು ಎಂ ಡಿ ಶ್ರೀಧರ್ ನಿರ್ದೇಶಿಸಿದ್ದಾರೆ ಮತ್ತು ಭೂಮಿ ಪ್ರೊಡಕ್ಷನ್ಸ್ ಬ್ಯಾನರ್ ಅಡಿಯಲ್ಲಿ ಜಗದೀಶ್ ಕೋಟ್ಯಾನ್ ನಿರ್ಮಿಸಿದ್ದಾರೆ. ಇದು ೨೦೦೩ರ ಮಲಯಾಳಂ ಚಿತ್ರ *ಪುಲಿವಲ್ ಕಲ್ಯಾಣಂ* ನ ರಿಮೇಕ್ ಆಗಿದೆ. ಚಿತ್ರದಲ್ಲಿ ಗಣೇಶ್ ಮತ್ತು ರೇಖಾ ವೇದವ್ಯಾಸ್ ನಟಿಸಿದ್ದಾರೆ. ಗುರುಕಿರಣ್ ಅವರು ಧ್ವನಿಮುದ್ರಿಕೆಯನ್ನು ಸಂಯೋಜಿಸಿದ್ದಾರೆ. ಚಿತ್ರವು ಕಡಿಮೆ ಬಜೆಟ್ ಹೊಂದಿತ್ತು ಮತ್ತು ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ವಿಯಾಯಿತು.

## ಕಥಾವಸ್ತು 
ಗಣೇಶ ( ಗಣೇಶ್ ), ರುದ್ರನ ( ದೇವರಾಜ್ ) ದತ್ತು ಪಡೆದ ತಮ್ಮ. ಅಪಘಾತದಲ್ಲಿ ರುದ್ರ ತನ್ನ ಬಲಗೈಯನ್ನು ಕಳೆದುಕೊಂಡಾಗ, ಚಿಕ್ಕ ವಯಸ್ಸಿನಲ್ಲಿ ಗಣೇಶ ತನ್ನ ಕುಟುಂಬದ ಜವಾಬ್ದಾರಿಯನ್ನು ತೆಗೆದುಕೊಳ್ಳುತ್ತಾನೆ. ರುದ್ರನ ಸಹೋದರಿ ರಂಗಾಯಣ ರಘುವಿನ ಮಗನನ್ನು ಪ್ರೀತಿಸುತ್ತಾಳೆ, ಅವನು ನಿರ್ಲಜ್ಜನಾಗಿದ್ದು ಮದುವೆಯನ್ನು ಸಾಧ್ಯವಾಗಿಸಲು ಭಾರಿ ವರದಕ್ಷಿಣೆಯನ್ನು ಕೇಳುತ್ತಾನೆ. ಈ ಮದುವೆಯನ್ನು ಸಾಧ್ಯವಾಗಿಸಲು ರುದ್ರ ಮತ್ತು ಗಣೇಶ ಒಬ್ಬ "ಮದುಮಗ" ಎಂಬ ಫೈನಾನ್ಷಿಯರ್ ನಿಂದ (ಮೋಹನ್ ಜುನೇಜ)  ಸಾಲವನ್ನು ತೆಗೆದುಕೊಂಡು ಅದನ್ನು ಪಟಾಕಿಗಳ ವ್ಯವಹಾರದಲ್ಲಿ ಹೂಡಿಕೆ ಮಾಡುತ್ತಾರೆ, ನಂತರ ಅದನ್ನು ಸಂಪೂರ್ಣವಾಗಿ ಕಳೆದುಕೊಳ್ಳುತ್ತಾರೆ.

ಅದೇ ಸಮಯದಲ್ಲಿ, ಗಣೇಶನ ಫೋನ್, ರೇಖಾಳ ( ರೇಖಾ ವೇದವ್ಯಾಸ್ ) ಫೋನಿನೊಂದಿಗೆ ಅದಲು ಬದಲಾಗುತ್ತದೆ. ಏಕೆಂದರೆ ಎರಡರ ಮಾಡೆಲ್ ಒಂದೇ ಆಗಿದೆ. ರೇಖಾ ಅವರ ತಂದೆ ಅವಿನಾಶ್, ರಂಗಾಯಣ ರಘು ಅವರ ಬಾಸ್. ಗಣೇಶ್ ಮತ್ತು ರೇಖಾ ಪ್ರೀತಿಯಲ್ಲಿ ಬೀಳುವ ಮೊದಲು ಮತ್ತು ಮದುವೆಯಾಗಲು ನಿರ್ಧರಿಸುವ ಮೊದಲು ಸಾಕಷ್ಟು ಹಾಸ್ಯಮಯವಾದ ಗೊಂದಲದ ಘಟನೆಗಳು ನಡೆದಿರುತ್ತವೆ. ಇವರ ಪ್ರೀತಿಯನ್ನು ಅವಿನಾಶ್‌ ಒಪ್ಪುವುದಿಲ್ಲ. ಗಣೇಶ್ ಮತ್ತು ರೇಖಾ ಈ ಅಡೆತಡೆಗಳನ್ನು ನಿವಾರಿಸಬಹುದೇ/ಇಲ್ಲವೇ ಎಂಬುದು ಉಳಿದ ಕಥೆ.

## ತಾರಾಗಣ 
* ಗಣೇಶ್
* ರೇಖಾ ವೇದವ್ಯಾಸ್
* ದೇವರಾಜ್‌
* ರಂಗಾಯಣ ರಘು
* ಟೆನಿಸ್ ಕೃಷ್ಣ
* ಉಮಾಶ್ರೀ
* ಅವಿನಾಶ್
* ಕೋಮಲ್
* ಕಿಶೋರಿ ಬಲ್ಲಾಳ್
* ಸರಿತಾ ಜೈನ್
* ಮೋಹನ್ ಜುನೇಜ

## ಧ್ವನಿಮುದ್ರಿಕೆ 
 
ಗುರುಕಿರಣ್ ಸಂಗೀತ ಸಂಯೋಜಿಸಿದ್ದಾರೆ. ಪುರಂದರ ದಾಸರ "ಇಂದು ಎನಗೆ ಗೋವಿಂದ" ಗೀತೆಯನ್ನು ರೀಮಿಕ್ಸ್ ಮಾಡಿ ಚಿತ್ರದಲ್ಲಿ ಬಳಸಿಕೊಳ್ಳಲಾಗಿದೆ. *ಇಂಡಿಯಾಗ್ಲಿಟ್ಜ್‌ನ* ವಿಮರ್ಶಕರೊಬ್ಬರು "ಮಲಯಾಳಂ ಚಿತ್ರ 'ಪುಲಿ ಕಲ್ಯಾಣಂ' ನಿರ್ದೇಶಕ ಶ್ರೀಧರ್ ಅವರು ಚಿತ್ರಕ್ಕೆ ಹೊಸ ಆಕಾರವನ್ನು ನೀಡಿದ್ದಾರೆ. ಅದು ಉತ್ತಮ ತಾರಾಗಣ ಮತ್ತು ಛಾಯಾಗ್ರಹಣದಿಂದ ಸ್ಪಷ್ಟವಾಗಿದೆ" ಎಂದು ಬರೆದಿದ್ದಾರೆ.

## ಬಾಕ್ಸ್ ಆಫೀಸ್ 
ಚಿತ್ರವು ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆದುಕೊಂಡಿತು ಮತ್ತು ೧೦೦ ದಿನಗಳನ್ನು ಪೂರೈಸುವ ಮೂಲಕ ಗಲ್ಲಾಪೆಟ್ಟಿಗೆಯಲ್ಲಿ ಉತ್ತಮ ಪ್ರದರ್ಶನ ಕಂಡಿತು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ವರ್ಷ-೨೦೦೬ ಕನ್ನಡಚಿತ್ರಗಳು
ವರ್ಗ:ಹಾಸ್ಯ
ವರ್ಗ:ಹಾಸ್ಯ ನಟರು
ವರ್ಗ:೨೦೦೬ರ ಚಲನಚಿತ್ರಗಳು
ವರ್ಗ:ಮಲಯಾಳಂ ಭಾಷೆ
ದೃಷ್ಟಿಬೊಟ್ಟು (ಕನ್ನಡ ಧಾರಾವಾಹಿ)

***ದೃಷ್ಟಿಬೊಟ್ಟು*** ಪ್ರಸ್ತುತ ಕಲರ್ಸ್ ಕನ್ನಡದಲ್ಲಿ ಪ್ರಸಾರವಾಗುತ್ತಿದ್ದ ಭಾರತೀಯ ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿ ಆಗಿದೆ. 2024ರ ಸೆಪ್ಟೆಂಬರ್‌ 9 ರಿಂದ ಆರಂಭವಾದ ಈ ಧಾರಾವಾಹಿಯು ಸೋಮವಾರದಿಂದ ಶನಿವಾರದವರೆಗೆ ರಾತ್ರಿ 6:30 ಗಂಟೆಗೆ ಪ್ರಸಾರವಾಗುತ್ತಿತ್ತು.  ಈ ಧಾರಾವಾಹಿಯು ಕೊನೆಯ ಸಂಚಿಕೆಯನ್ನು 21 ಸೆಪ್ಟಂಬರ್​ 2025ರಂದು 319 ಸಂಚಿಕೆಗಳನ್ನು ಪೂರ್ಣಗೊಳಿಸುವ ಮೂಲಕ ಕೊನೆಗೊಂಡಿತು . *ಪ್ರೀತಿಯ ಗುಟ್ಟು ದೃಷ್ಟಿಬೊಟ್ಟು* ಎಂಬವುದು ಈ ಕಾರ್ಯಕ್ರಮದ ಪೂರ್ಣ ಹೆಸರಾಗಿದೆ. ಈ ಧಾರಾವಾಹಿಯಲ್ಲಿ ಅಗ್ನಿಸಾಕ್ಷಿ, ನಮ್ಮ ಲಚ್ಚಿ ಖ್ಯಾತಿಯ ನಟ ವಿಜಯ್ ಸೂರ್ಯ, ಹಿರಿಯ ನಟಿ ಅಂಬಿಕಾ ಹಾಗೂ ಹೊಸ ಮುಖ ಅರ್ಪಿತಾ ಮೋಹಿತೆ  ನಟಿಸುತ್ತಿದ್ದಾರೆ . 

## ಕಥಾ ಸಾರಾಂಶ
ಎರಡು ವಿಭಿನ್ನ ಕೌಟುಂಬಿಕ ಹಿನ್ನೆಲೆಗಳಿಂದ ಬಂದ ದೃಷ್ಟಿ ಎಂಬ ಹುಡುಗಿ ಹಾಗೂ ದತ್ತ ಶ್ರೀರಾಮ್ ಪಾಟೀಲ್ ಎಂಬ ಹುಡುಗನ ಬದುಕುಗಳು ಸಂಧಿಸಿದಾಗ ನಡೆಯುವ ಘಟನೆಗಳನ್ನು 
ಧಾರಾವಾಹಿಯು ಎಳೆಎಳೆಯಾಗಿ ಅನಾವರಣಗೊಳಿಸುತ್ತಾ ಹೋಗುತ್ತದೆ. ಕಥಾ ನಾಯಕಿ ದೃಷ್ಟಿಯ ಪಾಲಿಗೆ ರೂಪ ಅನ್ನುವುದೇ ಶಾಪವಾಗಿರುತ್ತದೆ. ತನ್ನ ಮೈಬಣ್ಣ ಬಿಳಿಯಾಗಿದ್ದರು ಅದನ್ನು ಕಪ್ಪಾಗಿ ಬದಲಾಯಿಸಿಕೊಂಡು ಬದುಕುತ್ತಿರುವ ಅವಳಿಗೆ ತನ್ನ ಸೋದರಿಯನ್ನು ಮರಳಿ ಮನೆಗೆ ಕರೆತಂದು ಕುಟುಂಬವನ್ನು ಒಂದು ಮಾಡಬೇಕೆಂಬ ಗುರಿ ಇರುತ್ತದೆ. 

ಆದರೆ ಇತ್ತ ಕಥಾನಾಯಕ ದತ್ತ, ಬೆಳ್ಳಗಿರುವ ಹೆಣ್ಣುಗಳನ್ನ ಕಂಡರೆ ಉರಿದು ಬೀಳುತ್ತಾನೆ. ಮೊದಲು ಮೆಕಾನಿಕ್ ಆಗಿದ್ದ ದತ್ತನು ಈಗ ರೌಡಿಯಾಗಿರುತ್ತಾನೆ. ದುರುಳ ಪೊಲೀಸನೊಬ್ಬನ ಕೈಗೆ ಸಿಕ್ಕ ದೃಷ್ಟಿ ಅವನ ಕಿರುಕುಳಕ್ಕೆ ಸಿಕ್ಕು ಒದ್ದಾಡುತ್ತಿರುವಾಗ ದತ್ತನ ಪ್ರವೇಶವಾಗುತ್ತದೆ. 

## ನಿರ್ಮಾಣ
ಧಾರಾವಾಹಿಯ ನಿರ್ಮಾಣವನ್ನು ‘ಪುಟ್ಟಗೌರಿ ಮದುವೆ’, ‘ಗಟ್ಟಿಮೇಳ’ ಧಾರಾವಾಹಿಯಲ್ಲಿ ನಾಯಕ ನಟನಾಗಿ ನಟಿಸಿದ್ದ ರಕ್ಷಿತ್ ಗೌಡ ಹಾಗೂ ಇವರ ಪತ್ನಿ ತಮ್ಮ ನಿರ್ಮಾಣ ಸಂಸ್ಥೆ **ಶ್ರೀ ಸಾಯಿ ಆಂಜನೇಯ ಕಂಪನಿ ಪ್ರೆಸೆಂಟ್ಸ್**​ಯಿಂದ ನಿರ್ಮಾಣ ಮಾಡುತ್ತಿದ್ದಾರೆ .

## ಪ್ರಸಾರ
9 ಸೆಪ್ಟೆಂಬರ್‌ 2024 ರಿಂದ ಆರಂಭವಾದ ಈ ಧಾರಾವಾಹಿಯು ಸೋಮವಾರದಿಂದ ಶನಿವಾರದ ವರೆಗೆ ರಾತ್ರಿ 6:30 ವರೆಗೆ ಪ್ರಸಾರವಾಗುತ್ತಿದೆ. ಆದರೆ, ಈ ಧಾರಾವಾಹಿಯ ಪ್ರಸಾರದಿಂದ ಕಲರ್ಸ್ ಕನ್ನಡವು ಜುಲೈನಲ್ಲಿ ಆರಂಭವಾದ **ನನ್ನ ದೇವ್ರು**'' ಧಾರಾವಾಹಿಯ ಪ್ರಸಾರದಲ್ಲಿ ಸಮಯ ಬದಲಾವಣೆ ಮಾಡಿದೆ. ನನ್ನ ದೇವ್ರು ಮೊದಲಿಗೆ 6:30 ವರೆಗೆ ಪ್ರಸಾರವಾಗುತ್ತಿತು, ಪ್ರಸ್ತುತ 6:00 ಗಂಟೆಗೆ ಪ್ರಸಾರವಾಗುತ್ತಿದೆ. ದೃಷ್ಟಿಬೊಟ್ಟು ತನ್ನ ಕೊನೆಯ ಸಂಚಿಕೆಯನ್ನು 2025ರ ಸೆಪ್ಟಂಬರ್ 20 ಹಾಗೂ ಸೆಪ್ಟೆಂಬರ್ 21 ರಂದು ಸಂಜೆ 6 ಗಂಟೆಗೆ ಪ್ರಸಾರವಾಗಿತ್ತು.

## ರೂಪಾಂತರಗಳು
## ಪಾತ್ರವರ್ಗ
#### ಪ್ರಮುಖ ಪಾತ್ರಗಳು
* ವಿಜಯ್ ಸೂರ್ಯ : ಕಥಾ ನಾಯಕ ದತ್ತಾತ್ರೇಯ ಶ್ರೀರಾಮ್ ಪಾಟೀಲ್ ಆಲಿಯಾಸ್ ದತ್ತನಾಗಿ. 
* ಅರ್ಪಿತಾ ಮೊಹಿತೆ: ಕಥಾ ನಾಯಕಿ ದೃಷ್ಟಿಯಾಗಿ
* ಅಂಬಿಕಾ : ಅಬ್ಬಕ್ಕನ ಪಾತ್ರದಲ್ಲಿ. ಶರಾವತಿ, ನೇತ್ರಾವತಿ ಮತ್ತು ದತ್ತನ ತಾಯಿಯಾಗಿ.

#### ಪೋಷಕ ಪಾತ್ರಗಳು
*ತನ್ಮಯಾ ಕಶ್ಯಪ್ : ಶರಾವತಿ ಪಾತ್ರದಲ್ಲಿ. ದತ್ತು ಅಕ್ಕನಾಗಿ. ಪ್ರಮುಖು ಖಳನಾಯಕಿ ಯಾಗಿ. 
*ದೀಪಶ್ರೀ ಪ್ರಭಾತ್ : ಚೆನ್ನಮ್ಮನ ಪಾತ್ರದಲ್ಲಿ. ಮಹಾದೇವ್ ಹೆಂಡತಿಯಾಗಿ. ದೃಷ್ಟಿ ಮತ್ತು ರಾಜಾನ ತಾಯಿಯಾಗಿ
*ಅಶೋಕ್ ಹೆಗ್ಡೆ: ಮಹಾದೇವ್ ಪಾತ್ರದಲ್ಲಿ. ಚೆನ್ನಮ್ಮನ  ಗಂಡನಾಗಿ. ದೃಷ್ಟಿ ಮತ್ತು ರಾಜಾನ ತಂದೆಯಾಗಿ.
*ಮೋಕ್ಷಿತಾ ವಸಿಷ್ಟ: ನೇತ್ರಾವತಿ ಆಲಿಯಾಸ್ ನೇತ್ರಾ ಪಾತ್ರದಲ್ಲಿ. ದತ್ತು ತಂಗಿಯಾಗಿ.
*ಸುಜಯ್ ಆರ್ ಹೆಗ್ಡೆ: ಭಜರಂಗಿ ಪಾತ್ರದಲ್ಲಿ. ದತ್ತು ಸ್ನೇಹಿತ ಮತ್ತು ಬಲಗೈ ಬಂಟನಾಗಿ. 
*ರವಿ ಚಂದ್ರ: ಸೈಲೆಂಟ್ ಪಾತ್ರದಲ್ಲಿ. 
*ಗೀರಿಶ್ ಭಟ್: ಶರಾವತಿ ಗಂಡನಾಗಿ.
* ವೀವೆಕ್ ಮಂಡ್ಯ: ಲೇಖಿತ್ ಪಾತ್ರದಲ್ಲಿ. ಮೀನೂ ತಂದೆಯಾಗಿ
*ಶ್ರೀ ಧನ್ಯ ಪಾಟೀಲ್: ಹೇಮಾವತಿ ಪಾತ್ರದಲ್ಲಿ. ದತ್ತು ಎರಡನೇ ಅಕ್ಕನಾಗಿ. 
*ಅನೂಪ್ (ಮುದ್ದುರಾಜ್ ಅನೂಪ್) : ರಾಜಾನ ಪಾತ್ರದಲ್ಲಿ. ದೃಷ್ಟಿ ತಮ್ಮನಾಗಿ.
*ಸುಹಾನ ಸಂಜಯ್: ಮೀನೂ ಪಾತ್ರದಲ್ಲಿ. 
*ಮೌರ್ಯ ಗೌರವ್: ಬಬ್ಲೂ ಪಾತ್ರದಲ್ಲಿ. ಶರಾವತಿ ಮಗನಾಗಿ
*ಗೌತಮಿ ಜಯರಾಮ್: ಇಂಪನಾ ಪಾತ್ರದಲ್ಲಿ. ದತ್ತನಿಗೆ ನಿಶ್ಚಿತಾರ್ಥವಾಗಿರುವ ಹುಡುಗಿಯಾಗಿ.

### ಅತಿಥಿ ಪಾತ್ರದಲ್ಲಿ
*ರಾಘು ಶಿವಮೊಗ್ಗ  :ವೀರೇಶ್ ಪಾತ್ರದಲ್ಲಿ. ಇನ್ಸ್‌ಪೆಕ್ಟರ್ ಆಗಿ

## ಉಲ್ಲೇಖಗಳು
## ಬಾಹ್ಯಕೊಂಡಿಗಳು
* ದೃಷ್ಟಿಬೊಟ್ಟುಯನ್ನು @ ಜಿಯೋ ಸಿನಿಮಾ ದಲ್ಲಿ ವೀಕ್ಷಣೆ ಮಾಡಿ

ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ
ವರ್ಗ:ಕನ್ನಡ ಧಾರಾವಾಹಿ
ವರ್ಗ: ಮನೋರಂಜನೆ
ಅನಂತ ಹುದೆಂಗಜೆ

**ಅನಂತ ಹುದೆಂಗಜೆ** ‍‌‍‌‍‌(ಆಂಗ್ಲ: Anantha Hudengaje) ಕನ್ನಡ ಪತ್ರಕರ್ತ, ಬರೆಹಗಾರ, ಅನುವಾದಕ. ಕಾರ್ಕಳ ಮೂಲ, ಹುಬ್ಬಳ್ಳಿಯಲ್ಲಿ ವಾಸ್ತವ್ಯ. ೧೯೯೮ರಲ್ಲಿ ದಿ ಕೆನರಾ ಟೈಮ್ಸ್ ಮೂಲಕ ಪತ್ರಿಕಾ ರಂಗಕ್ಕೆ ಪ್ರವೇಶ. ಉಪಸಂಪಾದಕನ ಹುದ್ದೆಯಿಂದ ೨೦೦೯ರಲ್ಲಿ ಮುಖ್ಯ ಉಪಸಂಪಾದಕನಾಗಿ ಭಡ್ತಿ, ೨೦೨೦ರ ವರೆಗೂ ಪತ್ರಕರ್ತನಾಗಿ ಸೇವೆ ಸಲ್ಲಿಸಿ, ಬಳಿಕ ಪೂರ್ಣಕಾಲಿಕ ಅನುವಾದಕರಾಗಿದ್ದಾರೆ. ಅವರು ನಾಲ್ಕು ಕೃತಿಗಳನ್ನು ಬರೆದಿದ್ದಾರೆ, *ಭಾರತ,ಇಸ್ಲಾಂ ಮತ್ತು ಗಾಂಧಿ*, *ಇದುವೇ ನಮ್ಮ ಸಂಸ್ಕೃತಿ*, *ನಿಮಗೆಷ್ಟು ಹಣ ಬೇಕು*, *ಸಿರಿಧಾನ್ಯ: ಸಿರಿ- ಸರಿ*. ಅಲ್ಲದೆ, ೧೫ಕ್ಕೂ ಹೆಚ್ಚು ಪುಸ್ತಕಗಳನ್ನು ಸಂಪಾದಿಸಿದ್ದಾರೆ.

## ಉಲ್ಲೇಖಗಳು
ವರ್ಗ:೧೯೭೮ ಜನನ
ಹಳದೀಪುರ (ಗ್ರಾಮ)

**ಹಳದೀಪುರ** ದಕ್ಷಿಣ ಭಾರತದ ಕರ್ನಾಟಕ ರಾಜ್ಯದ ಉತ್ತರ ಕನ್ನಡ ಜಿಲ್ಲೆಯ ಹೊನ್ನಾವರ ತಾಲ್ಲೂಕಿನಲ್ಲಿರುವ ಒಂದು ಗ್ರಾಮವಾಗಿದೆ.ಇದು ಕರ್ನಾಟಕದ ಉತ್ತರ ಕನ್ನಡ ಜಿಲ್ಲೆಯ ಹೊನ್ನಾವರ ತಾಲ್ಲೂಕಿನಲ್ಲಿದೆ.ಈ ಪ್ರದೇಶದಲ್ಲಿ ಸಮುದ್ರ ಬಂದರು ನಿರ್ಮಾಣ ಹಂತದಲ್ಲಿದೆ.

## ಜನ ಸಂಖ್ಯೆ 
೨೦೦೧ರ ಭಾರತದ ಜನಗಣತಿಯ ಪ್ರಕಾರ, ಹಳದಿಪುರವು ೫೦೫೩ ಪುರುಷರು ಮತ್ತು ೫,೦೭೯ ಮಹಿಳೆಯರೊಂದಿಗೆ ೧೦,೧೩೨ ಜನಸಂಖ್ಯೆಯನ್ನು ಹೊಂದಿದೆ.

## ಉಲ್ಲೇಖಗಳು 
## ಉಲ್ಲೇಖಗಳು
ಹಾಲಿವುಡ್ (೨೦೦೨ರ ಚಲನಚಿತ್ರ)

***ಹಾಲಿವುಡ್*** ೨೦೦೨ರ ಭಾರತೀಯ ಕನ್ನಡ ವೈಜ್ಞಾನಿಕ ಕಾಲ್ಪನಿಕ (ಸೈನ್ಸ್ ಫಿಕ್ಷನ್) ಚಲನಚಿತ್ರವಾಗಿದ್ದು, ಉಪೇಂದ್ರ ರಚಿಸಿ ದಿನೇಶ್ ಬಾಬು ನಿರ್ದೇಶಿಸಿದ್ದಾರೆ. ಇದರಲ್ಲಿ ಸುರೇಂದ್ರ, ಉಪೇಂದ್ರ ಮತ್ತು US 47 (ಒಂದು ರೋಬೋಟ್ ) ಆಗಿ ಉಪೇಂದ್ರ ತ್ರಿಪಾತ್ರದಲ್ಲಿ ನಟಿಸಿದ್ದಾರೆ ಜೊತೆಗೆ ಮನೀಶಾ ಪಾತ್ರದಲ್ಲಿ ಆಸ್ಟ್ರೇಲಿಯಾದ ನಟಿ ಫೆಲಿಸಿಟಿ ಮೇಸನ್ ಮತ್ತು ಅನಂತ್ ನಾಗ್  ನಟಿಸಿದ್ದಾರೆ. ಚಿತ್ರವನ್ನು ಸಂಪೂರ್ಣವಾಗಿ ಆಸ್ಟ್ರೇಲಿಯಾದ ಗೋಲ್ಡ್ ಕೋಸ್ಟ್‌ನಲ್ಲಿ ಕೆಲವು ಪೋಷಕ ನಟರು ಮತ್ತು ಲಕ್ಷ್ಮಿ ಎಂಬ ಕೋತಿಯೊಂದಿಗೆ ಚಿತ್ರೀಕರಿಸಲಾಗಿದೆ. ಈ ಕೋತಿಗೆ ರಮೇಶ್ ಭಟ್ ಧ್ವನಿ ನೀಡಿದ್ದಾರೆ. ಇದೇ ಶೀರ್ಷಿಕೆಯನ್ನು ಉಳಿಸಿಕೊಂಡು ೨೦೦೩ರಲ್ಲಿ ಈ ಚಲನಚಿತ್ರವನ್ನು ತೆಲುಗಿಗೆ ಡಬ್ ಮಾಡಲಾಯಿತು.

ಉಪೇಂದ್ರ ಅವರು ಪ್ರಮುಖ ಪಾತ್ರದಲ್ಲಿ ಆಂಡ್ರಾಯ್ಡ್ ರೋಬೋಟ್‌ನ ಪಾತ್ರವನ್ನು ಚಿತ್ರಿಸಿದ ಮೊದಲ ಭಾರತೀಯ ನಟರಾದರು. ಒಬ್ಬ ವಿಜ್ಞಾನಿ ತನ್ನನ್ನು ಹೋಲುವ ಆಂಡ್ರಾಯ್ಡ್ ಅನ್ನು ಸೃಷ್ಟಿಸಿ ಹುಡುಗಿಯನ್ನು ಗೆಲ್ಲಲು ಸಹಾಯ ಮಾಡುತ್ತಾನೆ ಎಂಬುದು ಈ ಚಿತ್ರದ ಕಥೆ. ಆದರೆ, ಈ ಆಂಡ್ರಾಯ್ಡ್ ರೋಬೋಟ್ ಹುಡುಗಿಯನ್ನು ಪ್ರೀತಿಸುತ್ತಾನೆ ಮತ್ತು ಅವನ ಸೃಷ್ಟಿಕರ್ತನನ್ನು ತೊಡೆದುಹಾಕಲು ಯತ್ನಿಸುತ್ತಾನೆ. ಚಿತ್ರವು ಗಲ್ಲಾಪೆಟ್ಟಿಗೆಯಲ್ಲಿ ವಾಣಿಜ್ಯಿಕವಾಗಿ ವಿಫಲವಾಯಿತು.

## ತಾರಾಗಣ 
* ಉಪೇಂದ್ರ ಯುಎಸ್ 47 ಆಂಡ್ರಾಯ್ಡ್ ರೋಬೋಟ್, ಸುರೇಂದ್ರ ರೋಬೋಟಿಸ್ಟ್, ಮತ್ತು ಉಪೇಂದ್ರ ಎಂಬ ನಿರ್ದೇಶಕನಾಗಿ (ಸುರೇಂದ್ರನ ಅವಳಿ ಸಹೋದರ) ಮೂರು ಪಾತ್ರಗಳಲ್ಲಿ
* ಫೆಲಿಸಿಟಿ ಮನಿಷಾ/M- 47 ಆಗಿ
* ಅನಂತ್ ನಾಗ್ ಅವರು ಪ್ರೊ.ಎಡಿ ದಾಸ್, ವಿಜ್ಞಾನಿಯಾಗಿ
* ಮೇಲುಕೋಟೆ ಸೀನು ಎಂಬ ಕೋತಿ, ರಮೇಶ್ ಭಟ್ ಧ್ವನಿ ನೀಡಿದ್ದಾರೆ

## ಧ್ವನಿಮುದ್ರಿಕೆ 

## ಪ್ರತಿಕ್ರಿಯೆ 
*ಡೆಕ್ಕನ್ ಹೆರಾಲ್ಡ್* ನವರು ಹೀಗೆ ಬರೆದರು: "ನೀವು ಇದನ್ನು ಫ್ಯಾಂಟಸಿ ಅಥವಾ ಕೇವಲ ಹಾಸ್ಯ ಚಲನಚಿತ್ರ ಎಂದು ಕರೆಯಬಹುದು. *ಹಾಲಿವುಡ್* ಒಂದು ಶುದ್ಧ ಮನರಂಜನಾ ಚಲನಚಿತ್ರವಾಗಿದ್ದು, ಇದರಲ್ಲಿ ಹೊಳಪು ಮತ್ತು ಗ್ಲಾಮರ್ ಮುಖ್ಯ ಪದಾರ್ಥಗಳಾಗಿವೆ". *ಇಂಡಿಯಾ ಇನ್ಫೋ ಹೀಗೆ* ಬರೆದುಕೊಂಡಿದೆ: "*ಹಾಲಿವುಡ್* ಚಲನಚಿತ್ರವು ಸ್ಯಾಂಡಲ್‌ವುಡ್ ಹಿಂದೆಂದೂ ನೋಡಿರದ ಹೆಚ್ಚಿನ ಬಜೆಟ್ ಚಿತ್ರಗಳಲ್ಲಿ ಒಂದಾಗಿದೆ. ಇದರ ಹೊರತಾಗಿ ಇದು ಉಪೇಂದ್ರ ಮತ್ತು ಅನಂತನಾಗ್ ಅವರ ಅದ್ಭುತ ಅಭಿನಯವನ್ನು ಹೊಂದಿದೆ. ಮಂಗವನ್ನು ಮರೆಯುವಂತಿಲ್ಲ. ಮತ್ತು ಈ ಪಟ್ಟಿ ಮುಂದುವರಿಯುತ್ತದೆ... ಇನ್ನೂ ಚಿತ್ರವು ಗುರುತು ಹಾಕುವಲ್ಲಿ ವಿಫಲವಾಗಿದೆ".

ತೆಲುಗಿನ ಡಬ್ಬಿಂಗ್ ಆವೃತ್ತಿಯನ್ನು ವಿಮರ್ಶಿಸಿ, *ದಿ ಹಿಂದೂ* ಬರೆದುಕೊಂಡಿದೆ, "ಕಥೆಯು ಚಿತ್ರದ ತಾಂತ್ರಿಕ ಅಂಶಕ್ಕೆ ಎಂದಿಗೂ ಹೊಂದಿಕೆಯಾಗುವುದಿಲ್ಲ. ಇಡೀ ನಾಟಕವು ಸರ್ಕಸ್ ಪ್ರಹಸನದಂತೆ ಕಾಣುತ್ತದೆ. ಕಥೆಯ ವಿಷಯವು ಸುರೇಂದ್ರ ಯಾವಾಗಲೂ ತನ್ನ ಸಹೋದರ ಉಪೇಂದ್ರನೊಂದಿಗಿನ ಮನೀಷಾ ಸಂಬಂಧವನ್ನು ಅನುಮಾನಿಸುವ ಏಕೈಕ ಅಂಶವನ್ನು ಹೊಂದಿದೆ. ಉಪೇಂದ್ರನಾಗಿ ಉಪೇಂದ್ರ ಅವರ ಪಾತ್ರವೊಂದೇ ಚಿತ್ರದ ಅತ್ಯುತ್ತಮ ಭಾಗವಾಗಿದೆ. ಚಿತ್ರವು ೭೫ ದಿನಗಳ ಓಟವನ್ನು ಪೂರ್ಣಗೊಳಿಸಿದ ನಂತರ ಬಾಕ್ಸ್ ಆಫೀಸ್‌ನಲ್ಲಿ   ಗಳಿಸಿತು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* Kannada producer Ramu's film Hollywood to star Australian actress Felicity *ಇಂಡಿಯಾ ಟುಡೇ*

ವರ್ಗ:ವರ್ಷ-೨೦೦೨ ಕನ್ನಡಚಿತ್ರಗಳು
ವರ್ಗ:ವೈಜ್ಞಾನಿಕ ಕಾಲ್ಪನಿಕ ಚಲನಚಿತ್ರಗಳ ಸರಣಿ
ವರ್ಗ:ವೈಜ್ಞಾನಿಕ ಕಾಲ್ಪನಿಕ ಸಿನೆಮಾ ಪಾತ್ರಗಳು
ವರ್ಗ:ವೈಜ್ಞಾನಿಕ
ವರ್ಗ:ರೋಬೊಟ್ ಚಲನಚಿತ್ರಗಳು
ವರ್ಗ:ವಿಜ್ಞಾನ ಸಾಹಿತ್ಯ
ವರ್ಗ:ವಿಜ್ಞಾನ
ಶ್ರೀಗೌರಿ (ಕನ್ನಡ ಧಾರಾವಾಹಿ)

***ಶ್ರೀಗೌರಿ*** ಪ್ರಸ್ತುತ ಕಲರ್ಸ್ ಕನ್ನಡದಲ್ಲಿ ಪ್ರಸಾರವಾಗುತ್ತಿದ್ದ ಭಾರತೀಯ ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿ ಆಗಿದೆ. ಈ ಕಾರ್ಯಕ್ರಮವು 29 ಜನವರಿ 2024ರಿಂದ ಆರಂಭವಾದ ಈ ಧಾರಾವಾಹಿಯು ಸೋಮವಾರದಿಂದ ಶುಕ್ರವಾರದವರೆಗೆ ರಾತ್ರಿ 8:30ಕ್ಕೆ ಪ್ರಸಾರವಾಗುತ್ತಿತ್ತು.  ಧಾರಾವಾಹಿ ತನ್ನ ಕೊನೆಯ ಸಂಚಿಕೆಯನ್ನು 22 ಡಿಸೆಂಬರ್‌ 2024 ರಂದು ಪ್ರಸಾರ ಮಾಡಿತು . ಕಾರ್ತಿಕ್ ಅತ್ತಾವರ, ಸುನೀಲ್ ಪುರಾಣಿಕ್ ಮತ್ತು ಅಮೂಲ್ಯ ಗೌಡ ಮುಖ್ಯ ಭೂಮಿಕೆಯಲ್ಲಿ ನಟಿಸುತ್ತಿದ್ದರು.

## ಕಥಾ ಹಂದರ
ಕರಾವಳಿ ತೀರದ ಊರೊಂದರಲ್ಲಿ ನಡೆಯುವ ಕಥೆ ಇದಾಗಿದೆ.  ಎರಡು ವಿಭಿನ್ನ ಜಗತ್ತುಗಳಿಂದ ಬರುವ ಅಪ್ಪು ಮಧ್ಯಮ ವರ್ಗದ ಹುಡುಗನಾಗಿದ್ದಾನೆ. ಮತ್ತು ಶ್ರೀಗೌರಿ ಶ್ರೀಮಂತರ ಮನೆಗೆ ಸೇರಿದವಳಾಗಿರುತ್ತಾಳೆ. ಇಬ್ಬರ ಭೇಟಿಯ ನಂತರ ಇಲ್ಲಿನ ಘಟನಾವಳಿಗಳೆಲ್ಲ ಪ್ರೀತಿ ಮತ್ತು ತ್ಯಾಗಗಳಿಂದ ತುಂಬಿಹೋಗಿರುತ್ತದೆ. ವಿಚಿತ್ರ ಕಾಯಿಲೆಯಿಂದ ಬಳಲುತ್ತಿರುವ ಶ್ರೀಗೌರಿಯ ತಂದೆಗೆ ಅದನ್ನು ಮುಚ್ಚಿಟ್ಟು ಮಗಳಿಗೊಂದು ಮದುವೆ ಮಾಡಿಸುವ ಆಸೆ ಇರುತ್ತದೆ. ಊರಿಗೆ ಉಪಕಾರಿ ಮನೆಗೆ ಮಾರಿಯಂತಿರುವ ಅದೇ ಊರಿನ ಹುಡುಗ ಅಪ್ಪುಗೆ ತಾಯಿಯೇ ಜೀವನವಾಗಿರುತ್ತದೆ.

## ಪಾತ್ರವರ್ಗ
##### ಮುಖ್ಯ ಪಾತ್ರಗಳು
*ಅಮೂಲ್ಯಾ ಗೌಡ: ಕಥಾ ನಾಯಕಿ ಶ್ರೀಗೌರಿ ಪಾತ್ರದಲ್ಲಿ
*ಕಾರ್ತಿಕ್ ಅತ್ತಾವರ್: ಕಥಾ ನಾಯಕ ಅಪ್ಪು ಆಲಿಯಾಸ್ ಶಂಕರನ ಪಾತ್ರದಲ್ಲಿ
##### ಪೋಷಕ ಪಾತ್ರಗಳು
*ನಂದಿನಿ ಗೌಡ: ಮಂಗಳಮ್ಮನ ಪಾತ್ರದಲ್ಲಿ.
*ಸುನೀಲ್ ಪುರಾಣಿಕ್: ರಘುರಾಮ್ ಹೆಗಡೆ ಪಾತ್ರದಲ್ಲಿ. 
*ರಾಜೇಶ್ ಧ್ರುವ: ಶರಣನ ಪಾತ್ರದಲ್ಲಿ
*ಇಶಿತಾ ವರ್ಷ: ಸೋನಿಕಾ ಪಾತ್ರದಲ್ಲಿ.
*ಆರೋಹಿ ನೈನಾ:ಅರ್ಚನಾ ಪಾತ್ರದಲ್ಲಿ 
*ಸಚಿನ್ ತಿಮ್ಮಯ್ಯ: ಮಾಣಿಕ್ಯ ಪಾತ್ರದಲ್ಲಿ 
*ಗಾಯತ್ರಿ ಪ್ರಭಾಕರ್: ಭಾರತಿ ಪಾತ್ರದಲ್ಲಿ  
*ರೋಹಿತ್ ನಾಗೇಶ್

## ಉಲ್ಲೇಖಗಳು
## ಬಾಹ್ಯಕೊಂಡಿಗಳು
* ಶ್ರೀಗೌರಿ  ಯನ್ನು @ ಜಿಯೋ ಸಿನಿಮಾದಲ್ಲಿ ವೀಕ್ಷಣೆ ಮಾಡಿ

ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ
ವರ್ಗ:ಕನ್ನಡ ಧಾರಾವಾಹಿ
ವರ್ಗ:ಮನೋರಂಜನೆ
ಖಾಸಿ ಮತ್ತು ಜೈಂತಿಯ ಬೆಟ್ಟಗಳ ಜಿಲ್ಲೆ

thumb|270x270px|ಖಾಸಿ ರಾಜ್ಯಗಳು, 1947
**ಖಾಸಿ ಮತ್ತು ಜೈಂತಿಯ ಬೆಟ್ಟಗಳ ಜಿಲ್ಲೆ** ಎನ್ನುವುದು ಬ್ರಿಟಿಷ್ ಆಡಳಿತದ ಸಮಯದಲ್ಲಿ, ಭಾರತದಲ್ಲಿ, ಬ್ರಹ್ಮಪುತ್ರ ಮತ್ತು ಸುರ್ಮಾ ಕಣಿವೆಗಳ ನಡುವೆ ಇದ್ದ ಎರಡು ಬೆಟ್ಟ ಪ್ರದೇಶಗಳನ್ನೊಳಗೊಂಡ ಜಿಲ್ಲೆಯಾಗಿತ್ತು. ವಿಸ್ತೀರ್ಣ 6,157 ಚ. ಮೈ. ಜನಸಂಖ್ಯೆ 5,84,812 (1971). ಈಗ ಇದನ್ನು ನಾಲ್ಕು ಜಿಲ್ಲೆಗಳಾಗಿ ವಿಭಾಗಿಸಲಾಗಿದ್ದು, ಇವುಗಳು ಮೇಘಾಲಯ ರಾಜ್ಯದಲ್ಲಿವೆ. ಈ ನಾಲ್ಕು ಜಿಲ್ಲೆಗಳೆಂದರೆ ಪೂರ್ವ ಜೈಂತಿಯ ಬೆಟ್ಟಗಳ ಜಿಲ್ಲೆ (ಕೇಂದ್ರ ಕಾರ್ಯಸ್ಥಳ ಖಿಲೇರಿಯಾಟ್), ಪಶ್ಚಿಮ ಜೈಂತಿಯ ಬೆಟ್ಟಗಳ ಜಿಲ್ಲೆ (ಕೇಂದ್ರ ಕಾರ್ಯಸ್ಥಳ ಜೋವಾಯ್), ಪೂರ್ವ ಖಾಸಿ ಬೆಟ್ಟಗಳ ಜಿಲ್ಲೆ (ಕೇಂದ್ರ ಕಾರ್ಯಸ್ಥಳ ಶಿಲಾಂಗ್) ಮತ್ತು ಪಶ್ಚಿಮ ಖಾಸಿ ಬೆಟ್ಟಗಳ ಜಿಲ್ಲೆ (ಕೇಂದ್ರ ಕಾರ್ಯಸ್ಥಳ ನಾಂಗ್‍ಸ್ಟಾಯ್ನ್).

## ಭೌಗೋಳಿಕ ಲಕ್ಷಣಗಳು 
ಪೂರ್ವಪಶ್ಚಿಮವಾಗಿ ಹಬ್ಬಿದ ಕಡಿದಾದ ಬೆಟ್ಟಸಾಲುಗಳೂ, ನಡುವೆ ಪ್ರಸ್ಥಭೂಮಿಗಳೂ ಈ ಪ್ರದೇಶದ ಲಕ್ಷಣಗಳು. ದಕ್ಷಿಣದಲ್ಲಿ ಸುರ್ಮಾ ಕಣಿವೆಯಿಂದ ಮೇಲೇರಿರುವ ಪರ್ವತಗಳು ಸಮುದ್ರಮಟ್ಟದಿಂದ 4000'-6,000' ಗಳ ಎತ್ತರವಿರುವ ಪ್ರಸ್ಥಭೂಮಿಯಾಗಿ ಪರಿಣಮಿಸುತ್ತವೆ. ಇದರ ಆಡಳಿತ ಕೇಂದ್ರವಾಗಿದ್ದ ಷಿಲಾಂಗ್ ಈ ಪ್ರಸ್ಥಭೂಮಿಯ ಮೇಲಿತ್ತು. ಷಿಲಾಂಗ್ ಈಗ ಮೇಘಾಲಯದ ರಾಜಧಾನಿಯಾಗಿದೆ. ಹೆಚ್ಚು ಮಳೆಯಾಗುವ ಚಿರಾಪುಂಜಿ ಮೊದಲು ಇದ್ದದ್ದು ಈ ಜಿಲ್ಲೆಯಲ್ಲೇ. ಉತ್ತರದಲ್ಲೂ ಎರಡು ಪ್ರಸ್ಥಭೂಮಿಗಳಿವೆ. ಇವು ಸ್ವಲ್ಪ ತಗ್ಗು. ಒಟ್ಟಿನಲ್ಲಿ ಇಡೀ ಪ್ರಸ್ಥಭೂಮಿ ಪ್ರದೇಶ ಹುಲ್ಲಿನಿಂದ ತುಂಬಿ ಹಸಿರಾಗಿದೆ. ಸಸ್ಯಸಂಪತ್ತು ವೈವಿಧ್ಯಮಯವಾದ್ದು. ಆರ್ಕಿಡ್‌ಗಳು ವಿಶೇಷ. 3,000' ಎತ್ತರದಲ್ಲಿ ಪೀತದಾರು ಹೆಚ್ಚಾಗಿ ಬೆಳೆಯುತ್ತದೆ. ಇನ್ನೂ ಎತ್ತರದಲ್ಲಿ ಓಕ್ ಮತ್ತು ಚೆಸ್‍ನಟ್ ಉಂಟು. ಕಬ್ಬಿಣದ ಅದುರು ಮತ್ತು ಕಲ್ಲಿದ್ದಲ ಕೆಲವು ಮಾದರಿಗಳು ಇಲ್ಲಿವೆ.

## ಕೃಷಿ, ಜನಜೀವನ 
ಕೃಷಿ ಇಲ್ಲಿಯ ಮುಖ್ಯ ಕಸಬು. ಕೈಗಾರಿಕೆ, ಸೇವಾವೃತ್ತಿ, ವ್ಯಾಪಾರ, ಸರಕುಸಾರಿಗೆ ಮುಂತಾದವುಗಳಲ್ಲಿ ನಿರತರಾದವರೂ ಇದ್ದಾರೆ. ಅಕ್ಕಿ ಮುಖ್ಯ ಆಹಾರ. ಬೆಟ್ಟಗಳ ಪಕ್ಕಗಳಲ್ಲೂ, ಕಣಿವೆಗಳ ಕೆಳ ಭೂಪ್ರದೇಶಗಳಲ್ಲೂ ಬತ್ತ ಬೆಳೆಯುತ್ತಾರೆ. ಕಾಡನ್ನು ಸುಟ್ಟು ನೆಲವನ್ನು ತೆರವು ಮಾಡಿ ಅಲ್ಲಿ ಒಂದೆರಡು ವರ್ಷ ಬೆಳೆ ತೆಗೆದು ಅನಂತರ ಅದನ್ನು ಬಿಟ್ಟು ಬೇರೆಡೆಯಲ್ಲಿ ಅದೇ ರೀತಿ ಬೆಳೆ ತೆಗೆಯುವ ಕ್ರಮವೇ ಈಗಲೂ ಹೆಚ್ಚಾಗಿ ವಾಡಿಕೆಯಲ್ಲಿದೆ. ಪ್ರಕೃತಿದತ್ತ ಕಾಡನ್ನು ಹಾಳುಮಾಡುವ ಈ ಪದ್ಧತಿಯನ್ನು ಬಿಟ್ಟು ಸುಧಾರಿತ ಕೃಷಿಪದ್ಧತಿಯನ್ನು ಕೈಗೊಳ್ಳುವಂತೆ ಇಲ್ಲಿಯ ಕೃಷಿಕರನ್ನು ಪ್ರೋತ್ಸಾಹಿಸಲಾಗುತ್ತಿದೆ. ಹಿಂದೆ ಈ ಜಿಲ್ಲೆ ಕಿತ್ತಲೆಹಣ್ಣಿಗೆ ಪ್ರಸಿದ್ಧವಾಗಿತ್ತು. ಈಗ ಇದಕ್ಕೆ ಉತ್ತೇಜನ ಕಡಿಮೆಯಾಗಿದೆ. ಜಿಲ್ಲೆಯ ನಿವಾಸಿಗಳಲ್ಲಿ ಖಾಸಿ, ಸಿಂಟೆಂಗ್ ಮತ್ತು ಪ್ನಾರ್‌ಗಳು ಮುಖ್ಯರಾದವರು. ಕ್ರೈಸ್ತಮತ ಪ್ರಚಾರಕರಿಂದಾಗಿ ಇಲ್ಲಿ ಆ ಮತೀಯರ ಸಂಖ್ಯೆ ಹೆಚ್ಚಾಗಿದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Map of the Khasi states
* The Khasis by R.R.T.Gurdon; part 2

ವರ್ಗ:ಮೇಘಾಲಯ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಖಾಲ್ಸಾ

thumb|ಸಿಖ್ ಸಂಕೇತವಾದ *ಖಂಡಾ*
**ಖಾಲ್ಸಾ** ಎನ್ನುವುದು ಸಿಕ್ಖರ ಯುದ್ಧೋತ್ಸಾಹಿ ಮತೀಯ ಸಂಸ್ಥೆ.

## ಸ್ಥಾಪನೆ 
ಸಿಕ್ಖರ 10ನೆಯ ಗುರು ಗೋವಿಂದ 1708ರಲ್ಲಿ ಕೊಲೆಯಾದ ಅನಂತರ ಅವರ ನಾಯಕನಾಗಿದ್ದ ಬಂದಾ 1716ರಲ್ಲಿ ಮರಣದಂಡನೆಗೆ ಗುರಿಯಾದಾಗ ಸಿಕ್ಖರ ಮತಧರ್ಮ ರಕ್ಷಣೆಗಾಗಿ ಫೈಜ಼ುಲ್ಲಾಪುರದ ಕಪೂರ್ ಸಿಂಗ್ ಇದನ್ನು ಸ್ಥಾಪಿಸಿದ. ಗುರು ಗೋವಿಂದ ಸಿಂಗ್ ಸ್ವತಃ ಇದನ್ನು ಸ್ಥಾಪಿಸಿದನೆಂಬ ವಾದವೂ ಇದೆ. ಈ ವಾದವನ್ನು ಒಪ್ಪಿದರೂ ಕಪೂರ್ ಸಿಂಗ್ ಈ ಸಂಸ್ಥೆಗೆ ನಿಶ್ಚಿತ ರೂಪ ಕೊಟ್ಟನೆಂಬುದಂತೂ ನಿಜ. ಔರಂಗ್‌ಜ಼ೇಬನ ಮತಾಂಧ ನೀತಿಯಿಂದಾಗಿ ಕಷ್ಟಗಳನ್ನನುಭವಿಸುತ್ತಿದ್ದ ಸಿಕ್ಖರಲ್ಲಿ ಗುರು ಗೋವಿಂದ ಸಿಂಗ್ ಧೈರ್ಯ ಸಾಹಸಗಳನ್ನು ತುಂಬಿ ನವಚೈತನ್ಯವನ್ನು ಮೂಡಿಸಿದ.

## ನಿಯಮಗಳು 
ಎಲ್ಲ ಮತಗಳವರೂ ಸಮಾನರೆಂದೂ, ಖಾಲ್ಸಾ ಪಂಥದಲ್ಲಿ ಯಾವ ರೀತಿಯ ಭೇದ ಭಾವಗಳೂ ಇಲ್ಲವೆಂದೂ ಗೋವಿಂದ ಸಿಂಗ್ ಬೋಧಿಸಿದ. ಈ ಸಂಸ್ಥೆ ಪ್ರಾರಂಭವಾದಂದಿನಿಂದ ಪ್ರತಿಯೊಬ್ಬ ಸಿಕ್ಖ್ ಮತೀಯನೂ ಯೋಧನಾದ. ಪ್ರತಿಯೊಬ್ಬ ಸದಸ್ಯನೂ ಉದ್ದವಾದ ಕೂದಲನ್ನೂ, ಬಾಚಣಿಗೆಯನ್ನೂ, ಕಬ್ಬಿಣದ ಒಂದು ಬಳೆಯನ್ನೂ, ಒಂದು ಕತ್ತಿಯನ್ನೂ ಹೊಂದಿರಬೇಕು; ಮತ್ತು ಷರಾಯಿ ಧರಿಸಬೇಕು; ಹೊಗೆಸೊಪ್ಪು ಮತ್ತಿತರ ಮಾದಕ ಪದಾರ್ಥಗಳನ್ನು ಸೇವಿಸಕೂಡದು; ಉಷಃ ಕಾಲದಲ್ಲೆದ್ದು ಸ್ನಾನಮಾಡಿ ಗುರುಗಳಿಂದ ರಚಿತವಾದ ಸ್ತೋತ್ರಗಳ ಪಠಣ ಮಾಡಬೇಕು-ಎಂಬವು ಖಾಲ್ಸಾ ಸಂಸ್ಥೆಯ ಕೆಲವು ನಿಯಮಗಳು. ಖಾಲ್ಸಾ ಸಭೆ ವೈಶಾಖ ಮತ್ತು ದೀಪಾವಳಿಯ ಮಾಸಗಳಲ್ಲಿ ಅಮೃತಸರದಲ್ಲಿ ಸೇರುತ್ತಿತ್ತು. ಎಲ್ಲರೂ ಒಟ್ಟುಗೂಡಿ ತೀರ್ಥ ಪ್ರಸಾದ ಸ್ವೀಕರಿಸಬೇಕಿತ್ತು. ಸಿಕ್ಖರಿಗೆ ಸಂಬಂಧಿಸಿದ ಸಮಸ್ಯೆಗಳನ್ನು ಪರಿಹರಿಸಲು ಸರ್ವಸಮಾನತೆಯ ಆಧಾರದ ಮೇಲೆ ಪ್ರಯತ್ನ ಕೈಗೊಳ್ಳಲಾಗುತ್ತಿತ್ತು. ರಾಷ್ಟ್ರೀಯ ಸಂತರ ಸೇನೆಯಾಗಿ ರೂಪಿತವಾದ ಖಾಲ್ಸಾದ ಸ್ಥಾಪನೆಯ ಅನಂತರ ಸಿಕ್ಖರಲ್ಲಿ ಒಗ್ಗಟ್ಟು ಮೂಡಿತು. ತಮ್ಮ ಧರ್ಮದ ರಕ್ಷಣೆಗಾಗಿ ಪ್ರಾಣ ತೆರಲೂ ಅವರು ಸಿದ್ಧರಾದರು. ಮೊಗಲ್ ಸಾಮ್ರಾಜ್ಯದ ವಿನಾಶಕ್ಕಾಗಿ ಬಹುವಾಗಿ ಹೋರಾಡಿದರು.

## ಉಲ್ಲೇಖಗಳು 
## ಗ್ರಂಥಸೂಚಿ 
* 
* 

ವರ್ಗ:ಸಿಖ್ ಧರ್ಮ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಂ. ಜಿ. ರಸ್ತೆ, ಬೆಂಗಳೂರು

thumb|2018ರಲ್ಲಿ ಎಂ. ಜಿ. ರೋಡ್.
ಎಂ. ಜಿ. ರಸ್ತೆ ಎಂದೂ ಕರೆಯಲಾಗುವ **ಮಹಾತ್ಮ ಗಾಂಧಿ ರಸ್ತೆ** ಭಾರತದ ಬೆಂಗಳೂರಿನಲ್ಲಿರುವ ಒಂದು ರಸ್ತೆಯಾಗಿದೆ. ಇದು ಒಂದು ತುದಿಯಲ್ಲಿ ಟ್ರಿನಿಟಿ ವೃತ್ತದಿಂದ ಪೂರ್ವಕ್ಕೆ ಸಾಗುತ್ತ ಇನ್ನೊಂದು ತುದಿಯಲ್ಲಿ ಅನಿಲ್ ಕುಂಬ್ಳೆ ವೃತ್ತಕ್ಕೆ ಸಂಪರ್ಕ ಕಲ್ಪಿಸುತ್ತದೆ. ಸ್ವಾತಂತ್ರ್ಯ ಪೂರ್ವ ಯುಗದಲ್ಲಿ **ಸೌತ್ ಪರೇಡ್** ಎಂದು ಕರೆಯಲಾಗುತ್ತಿದ್ದ ಇದನ್ನು 1948ರ ಫೆಬ್ರವರಿ 26ರಂದು ಮಹಾತ್ಮ ಗಾಂಧಿ ರಸ್ತೆ ಎಂದು ಮರುನಾಮಕರಣ ಮಾಡಲಾಯಿತು.

ಎಂ. ಜಿ. ರಸ್ತೆಯು ನಗರದ ಅತ್ಯಂತ ಜನನಿಬಿಡ ರಸ್ತೆಗಳಲ್ಲಿ ಒಂದಾಗಿದೆ ಮತ್ತು ಒಂದು ಬದಿಯಲ್ಲಿ ಚಿಲ್ಲರೆ ಅಂಗಡಿಗಳು, ಆಹಾರ ಮಳಿಗೆಗಳು, ರೆಸ್ಟೋರೆಂಟ್ಗಳು ಮತ್ತು ಇನ್ನೂ ಅನೇಕವುಗಳನ್ನು ಹೊಂದಿದೆ. ಇದು ಅನೇಕ ಕಚೇರಿ ಕಟ್ಟಡಗಳು, ಅಂಗಡಿಗಳು ಮತ್ತು ಚಿತ್ರಮಂದಿರಗಳನ್ನು ಹೊಂದಿದೆ. ಇದು ಅನೇಕ ಕಟ್ಟಡಗಳು ಮತ್ತು ಬ್ಯಾಂಕ್ ಗಳ ನೆಲೆಯಾಗಿದೆ. ಎಂ. ಜಿ. ರಸ್ತೆಯಲ್ಲಿ ಎರಡು ಮೆಟ್ರೋ ನಿಲ್ದಾಣಗಳಿವೆ, ಅದೇ ಹೆಸರಿನ ಎಂ.ಜಿ ರಸ್ತೆ ಮೆಟ್ರೋ ನಿಲ್ದಾಣ ಮತ್ತು ಟ್ರಿನಿಟಿ ಮೆಟ್ರೋ. 

ಪ್ರಸ್ತುತ, ಎಂ. ಜಿ. ರಸ್ತೆ ಮೆಟ್ರೋ ನಿಲ್ದಾಣ ನಿರ್ಮಾಣ ಪೂರ್ಣಗೊಂಡ ನಂತರ 20 ಅಕ್ಟೋಬರ್ 2011 ರಂದು ಸೇವೆಗಳನ್ನು ಪ್ರಾರಂಭಿಸಿದೆ. ನಂತರ ಎಂ. ಜಿ ರೋಡ್ ಬೌಲೆವಾರ್ಡ್ ಅನ್ನು ಪುನರ್ನಿರ್ಮಿಸಲಾಗುತ್ತಿದೆ. ಎಂಜಿ ರಸ್ತೆಯ ಮೂಲಕ ಹಾದುಹೋಗುವ ಬೆಂಗಳೂರು ಮೆಟ್ರೋ ಮಾರ್ಗವು ಬೆಂಗಳೂರಿನ ಪೂರ್ವ ಭಾಗವನ್ನು ಪಶ್ಚಿಮದೊಂದಿಗೆ ಸಂಪರ್ಕಿಸುತ್ತದೆ.
ಚಿತ್ರ:M.G._Road,_Bangalore_in_1950.jpg|alt=M.G. Road in 1950|1950ರಲ್ಲಿ ಎಂ. ಜಿ. ರಸ್ತೆ
ಚಿತ್ರ:MG_Road,_Bangalore_with_public_utility_building_(perspective_corrected).JPG|alt=M G Road in 2007 before construction of metro rail|2007ರಲ್ಲಿ ಮೆಟ್ರೋ ರೈಲು ನಿರ್ಮಾಣಕ್ಕೂ ಮೊದಲು ಎಂ. ಜಿ. ರಸ್ತೆ
ಚಿತ್ರ:MG_Road,_Bangalore1.jpg|alt=MG Road in 2007 as seen from Taj Residency Hotel|2007ರಲ್ಲಿ ತಾಜ್ ರೆಸಿಡೆನ್ಸಿ ಹೋಟೆಲ್ನಿಂದ ನೋಡಿದಂತೆ ಎಂಜಿ ರಸ್ತೆ
ಚಿತ್ರ:MG_Road_Metro_Station,_Bangalore.jpg|alt=MG Road metro station in 2017|ಎಂಜಿ ರಸ್ತೆ ಮೆಟ್ರೋ ನಿಲ್ದಾಣ2017ರಲ್ಲಿ

## ಇದನ್ನೂ ನೋಡಿ 
* ಬೆಂಗಳೂರಿನ ಪ್ರವಾಸಿ ಆಕರ್ಷಣೆಗಳು
* ಮಹಾತ್ಮ ಗಾಂಧಿ ರಸ್ತೆ (ಸಿಕಂದರಾಬಾದ್) 
* ಬ್ರಿಗೇಡ್ ರಸ್ತೆ

## ಬಾಹ್ಯ ಸಂಪರ್ಕಗಳು 
ವರ್ಗ:ಭಾರತದಲ್ಲಿ ಶಾಪಿಂಗ್ ಜಿಲ್ಲೆಗಳು ಮತ್ತು ಬೀದಿಗಳು
ಅಗೋಳಿ ಮಂಜಣ್ಣ

**ಅಗೋಳಿ ಮಂಜಣ್ಣ**

ತುಳುನಾಡಿನ ಅತ್ಯಂತ ಪ್ರಸಿದ್ಧ ವೀರಯೋಧರಲ್ಲಿ ಅಗೋಳಿ ಮಂಜಣ್ಣ ಒರ್ವ. ತುಳುನಾಡಿನ ಸುತ್ತಮುತ್ತಲಿನ ಜನಾಂಗದಲ್ಲಿ ಅವನ ಶೌರ್ಯ ಮತ್ತು ಬಲಾಡ್ಯತೆಯನ್ನು ಕುರಿತು ಅನೇಕ ಜನಪದ ಕತೆಗಳು ಪ್ರಸಿದ್ಧವಾಗಿವೆ. ಯಕ್ಷಗಾನ, ಪಾಡ್ದನ ಮತ್ತು ಇತರೆ ಜನಪದ ಕೃತಿಗಳಲ್ಲೂ ಅವನ ಜೀವನ ಮತ್ತು ಸಾಹಸಗಳನ್ನು ವರ್ಣಿಸಲಾಗಿದೆ.

## ತುಳುನಾಡಿನ ಭೀಮ
ತುಳುನಾಡಿನ ವೀರಪುರುಷ ಎಂದೇ ಹೆಸರಾದ “ಅಗೋಳಿ ಮಂಜಣ್ಣ’ ಒಬ್ಬ ಅಸಾಧ್ಯ ಧೈರ್ಯ ಶಾಲಿ, ಬಲಶಾಲಿ, ಆತನ ಬಲ ಎಷ್ಟರಮಟ್ಟಿಗೆ ಅಂದರೆ, ಒಂದೇ ಬಾರಿಗೆ ಹತ್ತು ಮೂಟೆ ಅಕ್ಕಿ ಎತ್ತಬಲ್ಲಂತಹ ಬಲಶಾಲಿ. ಮಂಗಳೂರಿನ ಮುಲ್ಕಿ ಸೀಮೆಯ ಅಧಿಪತಿ ಎನಿಸಿಕೊಂಡಿದ್ದ “ಅಗೋಳಿ ಮಂಜಣ್ಣ’.

ಅಗೋಳಿ ಮಂಜಣ್ಣನ ಕಥೆ ತುಳುನಾಡಿನ ಶೂರತನ, ಬಲಶಾಲಿತ್ವ ಮತ್ತು ಸಾಹಸಗಳಿಂದ ಹೆಸರಾದ ಐತಿಹಾಸಿಕ ವ್ಯಕ್ತಿಯ ಕಥೆ. ತುಳುನಾಡಿನಲ್ಲಿ ಜನಪ್ರಿಯನಾದ ಈ ವೀರನು, ಅಸಾಧ್ಯ ಶಕ್ತಿ ಹೊಂದಿದ ಧೈರ್ಯಶಾಲಿಯಾಗಿದ್ದ. ‘ತುಳುನಾಡಿನ ಭೀಮ’ ಎಂದು ಜನಪ್ರಸಿದ್ಧಿಯಾಗಿರುವ ಮಂಜಣ್ಣನು ಒಂದೇ ಬಾರಿಗೆ ಹತ್ತು ಮೂಟೆ ಅಕ್ಕಿ ಎತ್ತಬಲ್ಲಷ್ಟು ಬಲಶಾಲಿಯಾಗಿದ್ದ. ಅವನ ಶರೀರವು ಭೀಮನು ಜನ್ಮ ತಾಳಿದಂತೆ ಗಟ್ಟಿಯಿದ್ದು, ಬಕಾಸುರನ ಬಾಯಿಯಂತೆ ಬೃಹದಾಕಾವಾಗಿತ್ತು .
ಮಂಜಣ್ಣನ ತಿನ್ನುವ ಸಾಮರ್ಥ್ಯ ಮತ್ತು ಅವನ ದೈಹಿಕ ಬಲವೂ ಜನಮಾನುಷರಲ್ಲಿ ಅಚ್ಚರಿಯನ್ನು ಹುಟ್ಟಿಸಿತ್ತು. "ಅಗೋಳಿ" ಎಂಬ ತುಳು ಶಬ್ದವು "ಗುಡಾಣ" ಅಥವಾ "ಹಂಡೆ" ಎಂಬ ಅರ್ಥ ಹೊಂದಿದ್ದು, ಅವನು ತಿನ್ನುತ್ತಿದ್ದಂತಹ  ಭಾರಿ ಪ್ರಮಾಣದ ಆಹಾರದ ಪಾತ್ರೆಯಾದ, ಅಗೋಳಿಯಿಂದ  ಮಂಜಣ್ಣನ  ಹೆಸರು ಅಂಟಿ ಹೋಗಿದೆ. ಅಗೋಳಿ ಮಂಜಣ್ಣನಿಗೆ ಅಜಾನುಬಾಹು ಶರೀರವಿತ್ತು, ಮತ್ತು ಅವನು ತನ್ನ ಬಾಹುಬಲದಿಂದ ಬಹುಸಂಖ್ಯೆಯಲ್ಲಿ ಸಾಹಸಗಳನ್ನು ಮಾಡುತ್ತಾ ಜನಮಾತೃಕನಾದನು.

## ಹುಟ್ಟು
ಅಂದಾಜು 200 ವರ್ಷಗಳ ಹಿಂದೆ ಮಂಗಳೂರಿನ ಸನಿಹದ ಚೆಳ್ಯಾರು ಎಂಬ ಪ್ರದೇಶದಲ್ಲಿ ಅವನು ಬದುಕಿದನೆಂದು ಹೇಳಲಾಗುತ್ತದೆ. ಅವರ ತಂದೆ ಸುರತ್ಕಲ್ ಸಮೀಪದ ಕಟ್ಲದಲ್ಲಿ ವಾಸಿಸುತ್ತಿದ್ದರು. ಅಲ್ಲಿನ ಬರ್ಕೆ ನಾರಾಯಣ ಶೆಟ್ಟಿ ಎಂಬವರು ಚೇಳಾರು ಗುತ್ತಿನಲ್ಲಿ ಕೃಷಿಕರಾಗಿದ್ದ ಬಗ್ಗಣ್ಣ ಅಡ್ಯಂತಾಯರ ಸಹೋದರಿ ದುಗ್ಗು ಎಂಬವರನ್ನು ವರಿಸಿದ್ದರು. ಇಂದಿಗೂ ಚೇಳಾರು ಗುತ್ತಿನ ಮನೆಯಲ್ಲಿ ದುಗ್ಗು ಶೆಟ್ಟಿಗೆ ಒಂದು ಕೋಣೆ ಇದ್ದು, ಆ ಮನೆಯನ್ನು ಸಂಭ್ರಮದಿಂದ ಸ್ಮರಿಸಲಾಗುತ್ತದೆ.ಸಂತಾನ ಭಾಗ್ಯವಿಲ್ಲದ ದುಗ್ಗು ಎಂಬಾಕೆ ಬಪ್ಪನಾಡು ದೇವಿಗೆ ಹರಕೆ ಹೊತ್ತ ಕಾರಣ, ಅವನ ಜನ್ಮ ಸಂಭವಿಸಿತು. ಅವನ ಬಲ ಮತ್ತು ಶಕ್ತಿಯು ಆಗಿನ ಕಾಲದಲ್ಲಿ ಜನರಿಗೆ ಆಶ್ಚರ್ಯ ಮತ್ತು ಗೌರವವನ್ನು ಉಂಟುಮಾಡಿತ್ತು.

## ಅಗೋಳಿ ಮಂಜಣ್ಣನ ಮಹಾ ಸಾಹಸ
ಅಗೋಳಿ ಮಂಜಣ್ಣನ ಮಹಾನ್ ಸಾಹಸಗಳಲ್ಲಿ ಒಂದು ಎಂದರೆ, ಅವನು ಎರ್ಮಾಳಿನಿಂದ ಸುಮಾರು 9 ಕಿ.ಮೀ ದೂರದಲ್ಲಿರುವ ಬಪ್ಪನಾಡು ದುರ್ಗಾಪರಮೇಶ್ವರಿ ದೇವಸ್ಥಾನದವರೆಗೆ ಒಂದು ಭಾರಿ ಗಾತ್ರದ ಶಿಲೆಯನ್ನು ಹೊತ್ತು ತಂದಿದ್ದಾನೆ. ಆ ‘ದಂಬೆ ಕಲ್ಲು’ ಇಂದಿಗೂ ಆ ಸ್ಥಳದಲ್ಲಿ ಕಾಣಸಿಗುತ್ತದೆಯಾದರೂ, ಆ ಕಲ್ಲು ಸಾಮಾನ್ಯ ಶಿಲೆಯಲ್ಲ. ಆ ಕಾಲದಲ್ಲಿ ಹಾಗೊಂದು ಭಾರಿ ಕಲ್ಲನ್ನು ಒಬ್ಬನೇ ಹೊತ್ತ ತಾಕತ್ತು ಇಂದಿನ ಕ್ರೇನ್ ಮತ್ತು ಸರಕು ಸಾಗಣೆ ವಾಹನಗಳು ಮಾಡುವ ಕೆಲಸವನ್ನು ಮೀರುವಂತಿತ್ತು. ಈ ದಂಬೆ ಕಲ್ಲು, ಆತನ ಸಾಹಸ ಮತ್ತು ಶಕ್ತಿಯ ಸ್ಮಾರಕವಾಗಿ ಈಗ ಬಪ್ಪನಾಡು ದೇವಸ್ಥಾನದ ವಠಾರದ ಮೂಲೆಯಲ್ಲಿ ಅನಾಥ ಸ್ಥಿತಿಯಲ್ಲಿ ಬಿದ್ದಿದೆ. ಈ ಐತಿಹಾಸಿಕ ಕಲ್ಲನ್ನು ಗೌರವಿಸಲು ಮತ್ತು ಅದನ್ನು ಮುನ್ನಡೆಯಲು, ಸ್ಥಳೀಯರು ಆ ಕಲ್ಲು ಇಡುವ ಪೀಠವನ್ನು ಕಟ್ಟಬೇಕು, ಕಲ್ಲು ಸುತ್ತಲು ರಕ್ಷಣಾ ಬೇಲಿಯನ್ನು ನಿರ್ಮಿಸಬೇಕು ಎಂದು ಆಗ್ರಹಿಸುತ್ತಿದ್ದಾರೆ.ಅಗೋಳಿ ಮಂಜಣ್ಣನ ಈ ಸಾಹಸಗಳು ಮತ್ತು ಅವನ ಜೀವನಕಥೆ ತುಳುನಾಡಿನ ಇತಿಹಾಸದಲ್ಲಿ ಅವಿಸ್ಮರಣೀಯವಾಗಿ ಉಳಿದಿದೆ, ಆದರೆ ಅವನಂತ ದೊಡ್ಡಮಟ್ಟದ ವೀರ ಪುರುಷನಿಗೆ ತಕ್ಕ ರೀತಿಯ ಸ್ಮಾರಕವಿಲ್ಲದೆ ಕಲ್ಲಿನಂತೆಯೇ ಅವನ ಕಥೆಯೂ ತೀರ ನಿರ್ಲಕ್ಷ್ಯಕ್ಕೆ ಒಳಗಾಗಿದೆ.

## ಮುಲ್ಕಿಯ ಅರಸು ಕಂಬಳ ಮತ್ತು ಮಂಜಣ್ಣ
ಸುಮಾರು 350-400 ವರ್ಷಗಳ ಹಿಂದೆ ಮೂಲ್ಕಿ ಭಾಗದ ದುಗ್ಗಣ್ಣ ಸಾವಂತರ ಕಾಲದಲ್ಲಿ ಆಗೋಳಿ ಮಂಜಣ್ಣನವರು ಸಾವಂತರ ಸೂಚನೆಯಂತೆ ಪಣಂಬೂರು ಕಂಬಳದ ಮಣ್ಣನ್ನು ತನ್ನ ಕೌಪೀನದಲ್ಲಿ ಹೊತ್ತು ತಂದು ಪಡುಪಣಂಬೂರಿನಲ್ಲಿ ಅರಸು ಕಂಬಳ ಆರಂಭಿಸಿದ್ದರು ಅನ್ನುವ ಇತಿಹಾಸ ಇದೆ.

## ಉಲ್ಲೇಖಗಳು
ವರ್ಗ:ಜನಪದ ಕುಣಿತಗಳು
ವರ್ಗ:ಕರ್ನಾಟಕದ ಜಾನಪದ
ವರ್ಗ:ಜಾನಪದ
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ವರ್ಗ:ತುಳುವರ ಆಟಿ ತಿಂಗಳು
ವರ್ಗ:ತುಳು ನಾಡು
ವರ್ಗ:ತುಳು ಜಾನಪದ
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಪರಿವರ್ತನೆ

ಗಣಿತದಲ್ಲಿ, **ಪರಿವರ್ತನೆ** ಎಂದರೆ ಸಾಮಾನ್ಯವಾಗಿ ಯಾವುದೋ ಜ್ಯಾಮಿತೀಯ ಆಧಾರವನ್ನು ಹೊಂದಿರುವ, ಒಂದು ಗಣ ***X*** ನ್ನು ಅದಕ್ಕೇ ಬಿಂಬಿಸುವ ಒಂದು ಉತ್ಪನ್ನ ***f***, ಅಂದರೆ '''*f*: *X* → *X*'**.*

***S*** ಒಂದು ಗಣವೂ ***Φ: S → S*** ಒಂದು ದ್ವೈಚಿತ್ರಣವೂ ಆಗಿದ್ದರೆ ***Φ*** ನ್ನು ***S*** ನ ಒಂದು ಪರಿವರ್ತನೆ (ಟ್ರಾನ್ಸ್‌ಫ಼ಾರ್ಮೇಶನ್) ಎನ್ನುತ್ತೇವೆ.

## ಉದಾಹರಣೆಗಳು 
**ಉದಾಹರಣೆ ೧**: ***R*** ಎನ್ನುವುದು ಎಲ್ಲ ನೈಜಸಂಖ್ಯೆಗಳ ಗಣವಾಗಿರಲಿ. ಈಗ ***Φ: R → R*** ನ್ನು ***Φ(x)=x+3*** ಎಂದು, ***R*** ನ ಎಲ್ಲ ***x*** ಗಳಿಗೂ ವ್ಯಾಖ್ಯೆ ***Φ(y--3)***. ಆದ್ದರಿಂದ ***Φ*** ಒಂದು ಮೇಲ್ಚಿತ್ರಣ. ಹಾಗೆಯೇ ***x1+3 = x2+3*** ಆಗಿದ್ದರೆ ***x1 = x2***; ಎಂದರೆ ***Φ(x1) = Φ(x2) ⇒ x1 = x2***.

***∴ Φ*** ಒಂದು ಒಳಚಿತ್ರಣ; ***∴ Φ*** ಒಂದು ದ್ವೈಚಿತ್ರಣ; ***∴*** ಅದು ***R*** ನ ಒಂದು ಪರಿವರ್ತನೆ.
right|thumb|ಒಂದು ಅಕ್ಷದ ಮೂಲಕ ಪ್ರತಿಫಲನ.
**ಉದಾಹರಣೆ ೨**: ***α*** ಒಂದು ಸಮತಲವೂ, ***I*** ಅದರಲ್ಲಿರುವ ಒಂದು ಸರಳರೇಖೆಯೂ ಆಗಿರಲಿ. ಈಗ *'*P* ∈ *σ, σ*** ದಲ್ಲಿರುವ ಒಂದು ಬಿಂದುವಾಗಿದ್ದರೆ ***PM*** ಗೆ ***I*** ನ್ನು ಲಂಬವಾಗಿ ಎಳೆದು **''PM=MP'*** ಆಗುವಂತೆ ***PM*** ನ್ನು ***P'*** ಗೆ ವೃದ್ಧಿಸಿದರೆ ***I*** ರೇಖೆಯ ಮೇಲೆ ಒಂದು ಸಮತಲ ದರ್ಪಣವನ್ನು ಇಟ್ಟಾಗ ***P*** ಯ ಬಿಂಬ ಬೀಳುವ ಬಿಂದುವೇ ***P'*** ಆಗುತ್ತದೆ. ಈ ರಚನೆಯಿಂದ ***a*** ದಲ್ಲಿ ***I*** ರೇಖೆಯ ಒಂದು ಪಾರ್ಶ್ವದಲ್ಲಿರುವ ಪ್ರತಿಯೊಂದು ಬಿಂದುವಿಗೂ ಅದರ ವಿರುದ್ಧ ಪಾರ್ಶ್ವದಲ್ಲಿರುವ ಒಂದು ಬಿಂದುವನ್ನು ಅನ್ವಯಿಸಬಹುದು.

ಈ ಅನ್ವಯವನ್ನು ***λ: a → α*** ಎಂದು ಬರೆದು ***λ(P) = P'*** ಎಂದು ವ್ಯಾಖ್ಯಿಸಿದರೆ ಈ ***λ*** ಎಂಬುದು ***σ*** ದ ಒಂದು ಪರಿವರ್ತನೆ ಎಂದು ಸುಲಭವಾಗಿ ತಿಳಿದುಬರುತ್ತದೆ. ಏಕೆಂದರೆ ***P* ∈ *α*** ಆಗಿದ್ದರೆ ***λ(λ(P)) = P*** ಎಂದು ಸುಲಭವಾಗಿ ತಿಳಿದುಬರುತ್ತದೆ. ಈಗ ಇದರಿಂದ ***λ*** ಚಿತ್ರಣ ಮೇಲ್ಚಿತ್ರಣವೆಂಬುದು ಸ್ಪಷ್ಟವಾಯಿತು. ಮೇಲಾಗಿ ***λ(P) = λ(Q)*** ಎಂದಿದ್ದರೆ ***λ(λ(P)) = λ(λ(Q))***

***∴ P = Q***

***∴ λ*** ಒಂದು ಒಳಚಿತ್ರಣ; ***∴*** ಅದು ಒಂದು ದ್ವೈಚಿತ್ರಣ; ***∴*** ಅದು ಸಮತಳ ***σ*** ದ ಒಂದು ಪರಿವರ್ತನೆ. ಇದನ್ನು ಪ್ರತಿಫಲನ ಚಿತ್ರಣ (ರಿಫ್ಲೆಕ್ಷನ್ ಮ್ಯಾಪ್ಪಿಂಗ್) ಎಂದು ಕರೆಯುತ್ತೇವೆ.
right|thumb|ಸರಳ ಚಲನೆ
**ಉದಾಹರಣೆ ೩**: ದತ್ತಸಮತಳ ***a*** ದಲ್ಲಿ ***ox, oy*** ಅಕ್ಷರಗಳಿಗೆ ಅನುಸಾರವಾಗಿ ***x*** ಮತ್ತು ***y*** ಗಳನ್ನು ದತ್ತಬಿಂದು ***P*** ಯ ಕಾರ್ಟೀಸಿಯನ್ ನಿರ್ದೇಶಕಗಳೆಂದು ಭಾವಿಸೋಣ. ಎಂದರೆ ***a*** ದಲ್ಲಿರುವ ಪ್ರತಿಯೊಂದು ಬಿಂದುವಿನೊಂದಿಗೂ ಒಂದು ಕ್ರಮಯುಕ್ತ ನೈಜಸಂಖ್ಯಾಯುಗ್ಮ (Real number ordered pair) ***(x,y)*** ಏಕೈಕವಾಗಿ ಹೊಂದಾಣಿಕೆಯಾಗಿದೆ ಎಂದು ಅರ್ಥ. ***h*** ಮತ್ತು ***k*** ಗಳು ದತ್ತ ನೈಜಸಂಖ್ಯೆಗಳಾಗಿರಲಿ. 

ಈಗ ***a*** ದಿಂದ ***α*** ಕ್ಕೆ ಒಂದು ಚಿತ್ರಣ ***θ*** ವನ್ನು ಹೀಗೆ ವ್ಯಾಖ್ಯಿಸೋಣ. 

***θ: a → α*** ಚಿತ್ರಣವನ್ನು ***θ(x,y) = (x+h, y+k)*** ಎಂದು ವ್ಯಾಖ್ಯಿಸೋಣ. 

***∴ (x,y) = θ(x-h, y-k)*** ಎಂದು ಸುಲಭವಾಗಿ ವೇದ್ಯವಾಗುತ್ತದೆ. 

ಏಕೆಂದರೆ ***θ(x-h, y-k) = ( (x-h) + h, (y-k) + k) = (x,y)***

***∴ θ: a → α*** ಒಂದು ಮೇಲ್ಚಿತ್ರಣ.

ಮೇಲಾಗಿ ***θ(x, y) = θ(x', y')*** ಆಗಿದ್ದರೆ ಆಗ 

***[(x+h, y+k) = (x'+ h, y'+k)]*** 

[ಎಂದರೆ ***x+h = x' +h***]

ಆದ್ದರಿಂದ ***x = x'*** ಹಾಗೂ ***y+k = y'+k***. ಆದ್ದರಿಂದ ***y = y'***. 

[ಎಂದರೆ ***(x, y) = (x', y')*** ಎಂದಾಯಿತು.] 

ಆದ್ದರಿಂದ ***θ: a → α*** ಒಂದು ಒಳಚಿತ್ರಣ; ಆದ್ದರಿಂದ ಅದು ಒಂದು ದ್ವೈಚಿತ್ರಣ; ಆದ್ದರಿಂದ ***a''''' ದ ಒಂದು ಪರಿವರ್ತನೆ. ಇದು ಸರಳ ಚಲನೆಗೆ (ಟ್ರಾನ್ಸ್‌ಲೇಷನ್) ಒಂದು ನಿದರ್ಶನ.

## ಉಲ್ಲೇಖಗಳು 
ವರ್ಗ:ರೇಖಾಗಣಿತ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪರಿಕರ್ಮ

[right|thumb|ಪ್ರಾಥಮಿಕ [ಅಂಕಗಣಿತ|ಅಂಕಗಣಿತದ ಪರಿಕರ್ಮಗಳು:]]
ಗಣಿತದಲ್ಲಿ, **ಪರಿಕರ್ಮ** ಎಂದರೆ ಶೂನ್ಯ ಅಥವಾ ಹೆಚ್ಚು ಪ್ರದಾನ ಮಾಡಿದ ಮೌಲ್ಯಗಳನ್ನು (ಇವನ್ನು ಪರಿಕರ್ಮ್ಯಗಳು ಅಥವಾ ಆರ್ಗ್ಯುಮಂಟ್‍‍ಗಳು ಎಂದೂ ಕರೆಯಲಾಗುತ್ತದೆ) ತೆಗೆದುಕೊಂಡು ಒಂದು ಸುನಿರ್ದಿಷ್ಟ ಮೌಲ್ಯವನ್ನು ಒದಗಿಸುವ ಒಂದು ಉತ್ಪನ್ನ. ಪರಿಕರ್ಮ್ಯಗಳ ಸಂಖ್ಯೆಯನ್ನು ಪರಿಕರ್ಮದ ಆ್ಯರಿಟಿ ಎಂದು ಕರೆಯಲಾಗುತ್ತದೆ.

## ದ್ವಿಗುಣ ಪರಿಕರ್ಮಗಳು (ಬೈನರಿ ಆಪರೇಷನ್ಸ್) 
***p*** ಒಂದು ಗಣವೂ ***f: (pxp) → p*** ಒಂದು ಉತ್ಪನ್ನವೂ ಆಗಿದ್ದರೆ ***f*** ನ್ನು ***p*** ಮೆಲೆ ವ್ಯಾಖ್ಯಿಸಿರುವ ಒಂದು ದ್ವಿಗುಣ ಪರಿಕರ್ಮವೆಂದು ಕರೆಯುತ್ತೇವೆ.

**ಉದಾಹರಣೆ ೧**: ಈಗ ***α: (N x N) → N*** ನ್ನು (ನೈಸರ್ಗಿಕ ಸಂಖ್ಯೆಗಳ ಗಣ) '''*α(m,n) = (m + n), (m,n* ∈ *N)*** ಎಂದರೆ ***m*** ಗೆ ***n*** ನ್ನು ಸಂಕಲನ ಮಾಡಿದರೆ ಬರುವ ಮೊತ್ತ ಎಂದು ವ್ಯಾಖ್ಯಿಸಿದರೆ ***α*** ಒಂದು ದ್ವಿಗುಣ ಪರಿಕರ್ಮ. ಇದನ್ನೇ ***N*** ಮೇಲೆ ವ್ಯಾಖ್ಯಿಸಿರುವ ಸಾಧಾರಣ ಸಂಕಲನವೆನ್ನುವುದು.

**ಉದಾಹರಣೆ ೨**: ಹೀಗೆಯೆ ಗುಣಾಕಾರವನ್ನು ***β: (N x N) → N*** ನ್ನು ***β(m,n) = (m x n)*** ಎಂಬ ದ್ವಿಗುಣ ಪರಿಕರ್ಮವಾಗಿ ವ್ಯಾಖ್ಯಿಸಬಹುದು.

**ಇನ್ನೂ ಒಂದು ಉದಾಹರಣೆ**: ಒಂದು ದೃಢವಸ್ತು (ರಿಜಿಡ್ ಬಾಡಿ) ಒಂದು ಅಕ್ಷದ (axis) ಸುತ್ತಲೂ ಆವರ್ತಿಸಲು ಸಾಧ್ಯವಿದೆ ಎಂದು ಭಾವಿಸೋಣ. ಈ ಅಕ್ಷದ ಮೂಲಕ ಹಾದು ಹೋಗುವ ಒಂದು ಸಮತಲವನ್ನು ಆರಂಭ ಸಮತಲವಾಗಿ ನಿರ್ದೇಶಿಸಿಕೊಂಡರೆ ಈ ವಸ್ತುವಿನ ಬೇರೆ ಬೇರೆ ಆವರ್ತನೆಗಳನ್ನು (ರೊಟೇಷನ್ಸ್) ಈ ವಸ್ತುವಿನಲ್ಲಿ ಸ್ಥಿರಗೊಂಡಿದ್ದು ಅದೇ ಅಕ್ಷದ ಮೂಲಕ ಹಾದು ಹೋಗುವ ಇನ್ನೊಂದು ಸಮತಲ ***β*** ಹಿಂದೆ ಹೇಳಿದ ಸಮತಲ ***α*** ದೊಂದಿಗೆ ಉಂಟುಮಾಡುವ ಕೋನಗಳ ಮೂಲಕ ನಿರೂಪಿಸಬಹುದು. ಈಗ ***ρ1*** ಮತ್ತು ***ρ2*** ಗಳು ***θ1*** ಮತ್ತು ಅಲ್ಲಿಂದ ಮುಂದಕ್ಕೆ ***θ2*** ಕೋನಗಳಷ್ಟು ಆವರ್ತಿಸುವಂಥ ಆವರ್ತನೆಗಳಾದರೆ ***ρ1 ρ2*** ಎಂದರೆ ವಸ್ತುವಿನ ಮೇಲೆ ಮೊದಲು ***ρ1*** ಆವರ್ತನೆಯನ್ನು ಅನ್ವಯಿಸಿ ತರುವಾಯ ***ρ2*** ಆವರ್ತನೆಯನ್ನು ಅನ್ವಯಿಸುವುದರ ಪರಿಣಾಮವನ್ನು ***θ1 + θ2*** ಎಂಬ ಅಳತೆಯ ಕೋನದ ಮೂಲಕ ನಿರೂಪಿಸಬಹುದು. ಆದ್ದರಿಂದ ***ρ1*** ಮತ್ತು ***ρ2*** ಗಳು ಎರಡು ಆವರ್ತನೆಗಳಾದರೆ ***ρ1 ρ2*** ಸಹ ಒಂದು ಆವರ್ತನೆಯೇ, ***ρ1*** ಮತ್ತು ***ρ2*** ಗಳಿಂದ ***ρ1 ρ2*''' ನ್ನು ಪಡೆಯುವ ಪರಿಕರ್ಮವನ್ನು ಆವರ್ತನೆಗಳ ಗಣದ ಮೇಲೆ ವ್ಯಾಖ್ಯಿಸಿರುವ ಒಂದು ಬಗೆಯ ದ್ವಿಗುಣ ಪರಿಕರ್ಮವೆಂದು ಗಣಿಸಬೇಕಾಗುತ್ತದೆ. ಈ ಪರಿಕರ್ಮಕ್ಕೆ ಆವರ್ತನೆಗಳ ಸಂಕಲನ ಎಂದು ಹೆಸರು.

ಹೀಗೆ ಒಂದು ಗಣದ ಎರಡು ಧಾತುಗಳಿಂದ ಹೊರಟು ಅವನ್ನು ಯಾವುದೋ ಒಂದು ರೀತಿ ಪರಸ್ಪರ ಸಂಯೋಜನೆ ಮಾಡುವುದರಿಂದ ಅದೇ ಗಣದ ಒಂದು ಧಾತು ದೊರಕುವ ಸನ್ನಿವೇಶಗಳು ಅನೇಕ ಕಡೆ ಕಾಣಸಿಕ್ಕುತ್ತವೆ. ಇಂಥ ಪರಿಸ್ಥಿತಿಗಳನ್ನೆಲ್ಲ ಅಮೂರ್ತರೂಪದಲ್ಲಿ ವ್ಯಕ್ತಪಡಿಸುವ ಪ್ರಯತ್ನದಲ್ಲಿ ದೊರೆತ ಒಂದು ಬಗೆಯ ಗಣಿತ ಆದರ್ಶವೇ ದ್ವಿಗುಣ ಪರಿಕರ್ಮವೆಂಬ ಪರಿಕಲ್ಪನೆ ಎಂದು ತಿಳಿಯಬೇಕು.

## ಉಲ್ಲೇಖಗಳು 
## ಗ್ರಂಥಸೂಚಿ 
* 
* 
* 

ವರ್ಗ:ಗಣಿತ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗ್ರೂಪ್

[alt=A Rubik's cube with one side rotated|right|thumb|[ರೂಬಿಕ್ ನ ಕ್ಯೂಬ್|ರೂಬಿಕ್‍ನ ಕ್ಯೂಬ್‍ನ ಕೈಚಳಕಗಳು ರೂಬಿಕ್ ಘನದ ಗ್ರೂಪ್ ಅನ್ನು ರಚಿಸುತ್ತವೆ.]]
ಗಣಿತದಲ್ಲಿ, **ಗ್ರೂಪ್** ಎಂದರೆ ಒಂದು ವಿಶೇಷ ರೀತಿಯ ಗಣ. ಇದರ ಲಕ್ಷಣವೆಂದರೆ ಈ ಗಣದ ಒಂದು ಧಾತುವನ್ನು ಈ ಗಣದ ಧಾತುಗಳ ಪ್ರತಿಯೊಂದು ಯುಗ್ಮಕ್ಕೂ ಸಂಬಂಧಿಸುವ ಒಂದು ಪರಿಕರ್ಮವಿರುತ್ತದೆ ಮತ್ತು ಈ ಮುಂದಿನ ನಿರ್ಬಂಧಗಳನ್ನು ಪಾಲಿಸುತ್ತದೆ: ಈ ಪರಿಕರ್ಮವು ಸಾಹಚರ್ಯ ನಿಯಮವನ್ನು ಪಾಲಿಸುತ್ತದೆ, ಇದರಲ್ಲಿ ಒಂದು ತಾದಾತ್ಮ್ಯ ಧಾತುವಿರುತ್ತದೆ, ಮತ್ತು ಗಣದ ಪ್ರತಿಯೊಂದು ಧಾತುವು ಒಂದು ವಿಲೋಮ ಧಾತುವನ್ನು ಹೊಂದಿರುತ್ತದೆ.

## ಅನ್ವಯಗಳು 
ಜ್ಯಾಮಿತಿ, ಗತಿಶಾಸ್ತ್ರ, ಭೌತಶಾಸ್ತ್ರದ ವಿವಿಧ ಪ್ರಕಾರಗಳು ಮುಂತಾದ ಕಡೆಗಳಲ್ಲಿ ಪ್ರತಿಫಲನಗಳು, ಆವರ್ತನೆಗಳು, ಸರಳಚಲನೆಗಳು, ವಿಕ್ಷೇಪಗಳು (ಪ್ರೊಜೆಕ್ಷನ್ಸ್), ವಿಕಸನಗಳು (ಡೈಲೆಟೇಷನ್ಸ್), ಸ್ಪರ್ಶ ಪರಿವರ್ತನೆಗಳು ಮುಂತಾದುವನ್ನು ಬಳಸಬೇಕಾಗುವುದು ನಿತ್ಯ ಕರ್ತವ್ಯ. ಒಂದು ದತ್ತ ವ್ಯವಸ್ಥೆಯ (ಎಂದರೆ ಒಂದು ಗಣ ಮತ್ತು ಅದರ ಮೇಲೆ ವ್ಯಾಖ್ಯಿತವಾಗಿರುವ ಒಂದೋ ಎರಡೋ ದ್ವಿಗುಣ ಪರಿಕರ್ಮಗಳು ಮತ್ತು ಆ ಗಣದ ಕೆಲವು ನಿರ್ದಿಷ್ಟ ಗುಣಗಳು-ಇವುಗಳ ಒಂದು ಸಮಾಹಾರ) ಮೇಲೆ ಒಂದರ ತರುವಾಯ ಮತ್ತೊಂದರಂತೆ ಹಲವಾರು ಪರಿವರ್ತನೆಗಳನ್ನು ಅನುಕ್ರಮವಾಗಿ ಅನ್ವಯಿಸುವ ಪರಿಸ್ಥಿತಿ ಈ ಶಾಸ್ತ್ರಗಳಲ್ಲಿ ಸರ್ವೇಸಾಧಾರಣ. ಈ ವಿವಿಧ ವಿಶೇಷ ಪರಿವರ್ತನೆಗಳ ಒಂದೊಂದು ವ್ಯವಸ್ಥೆಯನ್ನೂ, ಅದರ ರಚನೆ ಮತ್ತು ಅದರ ಬೇರೆ ಬೇರೆ ಧಾತುಗಳ ಪರಸ್ಪರ ಸಂಯೋಜನೆ ಹೊಂದುವ ಸಂಬಂಧಗಳನ್ನೂ ದೃಷ್ಟಿಸಿ ಸೂಕ್ಷ್ಮವಾಗಿ ಪರಿಶೀಲಿಸಿದರೆ ಕೆಲವು ಗೌಣವಾದ ವಿವರಗಳನ್ನು ಬಿಟ್ಟು ಪ್ರಮುಖವಾದ ಲಕ್ಷಣಗಳಲ್ಲಿ ಪರಸ್ಪರ ಸಾಮ್ಯ ಎದ್ದು ಕಾಣುತ್ತದೆ. ಈ ಬೇರೆ ಬೇರೆ ವಿಶೇಷ ಪ್ರಕೃತಿಯ ವ್ಯವಸ್ಥೆಗಳು, ಅವುಗಳಿಗೂ ಅವುಗಳಲ್ಲಿರುವ ಧಾತು ಮತ್ತು ಪರಿಕರ್ಮಗಳಿಗೂ ಕೊಟ್ಟಿರುವ ಕೇವಲ ನಾಮವಿಶೇಷಗಳಲ್ಲಿ ಮಾತ್ರ ವ್ಯತ್ಯಾಸವನ್ನು ಪಡೆದಿದ್ದು ಇವೆಲ್ಲವುಗಳಲ್ಲೂ ಅಂತರ್ಗಾಮಿಯಾಗಿ ಪ್ರವಹಿಸುವ ಹಲವು ಮುಖ್ಯ ಲಕ್ಷಣಗಳಿಂದ ಏಕರೂಪೀಯವಾಗಿರುತ್ತವೆ. ಈ ತೆರನಾದ ಎರಡು ವ್ಯವಸ್ಥೆಗಳು ನಾಮಮಾತ್ರದಲ್ಲಿ ವೈವಿಧ್ಯವನ್ನು ಹೊಂದಿದ್ದು ರೂಪದಲ್ಲಿ ಮತ್ತು ರಚನೆಯಲ್ಲಿ ಏಕೈಕತ್ವವನ್ನು ಪಡೆದಿರುತ್ತವೆ ಎಂದು ಹೇಳಬಹುದು. 

ಈ ಮುಖ್ಯ ಲಕ್ಷಣಗಳನ್ನು ಸಾರ್ವತ್ರೀಕರಿಸುವುದರಿಂದ ದೊರೆಯುವ ಅಮೂರ್ತ ಪರಿಕಲ್ಪನೆಗೆ ಗ್ರೂಪುಗಳು ಎಂದು ಹೆಸರು.

## ಉಲ್ಲೇಖಗಳು 
## ಗ್ರಂಥಸೂಚಿ 
* , Chapter 2 contains an undergraduate-level exposition of the notions covered in this article.
* 
* .

ವರ್ಗ:ಬೀಜಗಣಿತ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಖಿಜ಼ರ್ ಖಾನ್

**ಖಿಜ಼ರ್ ಖಾನ್** ದೆಹಲಿಯ ಸುಲ್ತಾನನಾಗಿದ್ದ ಅಲ್ಲಾವುದ್ದೀನ್ ಖಲ್ಜಿಯ (1296-1316) ಹಿರಿಯ ಮಗ.

## ಜೀವನ 
ಅಲ್ಲಾವುದ್ದೀನ್ 1303ರಲ್ಲಿ ಮೇವಾಡವನ್ನು ಜಯಿಸಿದಾಗ ಅದರ ರಾಜಧಾನಿಯಾದ ಚಿತ್ತೂರಿಗೆ ಖಿಜ಼ರಾಬಾದ್ ಎಂದು ನಾಮಕರಣ ಮಾಡಿ ಖಿಜ಼ರ್ ಖಾನನನ್ನು ಅಲ್ಲಿ ಗವರ್ನರಾಗಿ ನೇಮಿಸಿ ದೆಹಲಿಗೆ ಹಿಂದಿರುಗಿದ. ಅದನ್ನು ಮತ್ತೆ ವಶಪಡಿಸಿಕೊಳ್ಳಲು ಪ್ರಯತ್ನಿಸುತ್ತಿದ್ದ ರಜಪೂತರ ಒತ್ತಡದಿಂದಾಗಿ 1311ರ ವೇಳೆಗೆ ಖಿಜ಼ರ್ ಖಾನ್ ಚಿತ್ತೂರನ್ನು ಬಿಟ್ಟು ಹೊರಡಬೇಕಾಯಿತು. ಮಲ್ಲಿಕ್ ಕಾಫುರನ ನೇತೃತ್ವದಲ್ಲಿ ದಕ್ಷಿಣದ ಕಡೆಗೆ ವಿಜಯಯಾತ್ರೆ ಹೊರಟ ಅಲ್ಲಾವುದ್ದೀನನ ಸೇನೆ ದೇವಗಿರಿಯ ರಾಮಚಂದ್ರದೇವನನ್ನು ಮಣಿಸಿದಾಗ, ಅವನಲ್ಲಿ ಆಶ್ರಯ ಪಡೆದಿದ್ದ ಗುಜರಾತಿನ ಮಾಜಿ ದೊರೆ ರಾಯಿ ಕರ್ಣದೇವನ ಮಗಳಾದ ದೇವಲಾದೇವಿಯನ್ನು ಸೆರೆಹಿಡಿದು ಗುಜರಾತಿನ ಗವರ್ನರಾದ ಆಲ್ಪ್ ಖಾನನ ಮೂಲಕ ದೆಹಲಿಯ ಸುಲ್ತಾನ ಅಲ್ಲಾವುದ್ದೀನನಿಗೆ ಒಪ್ಪಿಸಲಾಯಿತು. ಆಕೆಯನ್ನು ಖಿಜ಼ರ್ ಖಾನ್ ಮದುವೆಯಾದ (1307). ಕವಿ ಅಮೀರ್ ಖುಸ್ರು ಇವರಿಬ್ಬರ ಪ್ರೇಮವನ್ನು ಕುರಿತ ಕವನವನ್ನು ರಚಿಸಿದ್ದಾನೆ.

ಅಲ್ಲಾವುದ್ದೀನ್ ಖಲ್ಜಿಯ ಮರಣಾನಂತರ (1316) ಖಿಜ಼ರ್ ಖಾನನೇ ಸುಲ್ತಾನನಾಗುವನೆಂದು ನಿರೀಕ್ಷಿಸಲಾಗಿತ್ತು. ಆದರೆ ಆ ವೇಳೆಗೆ ಪ್ರಬಲನಾಗಿದ್ದ ಮಲ್ಲಿಕ್ ಕಾಫುರ್ ಅಲ್ಲಾವುದ್ದೀನನದೆನ್ನಲಾದ ಉಯಿಲೊಂದನ್ನು ಪ್ರಕಟಪಡಿಸಿ, ಅದರಂತೆ ಅಲ್ಲಾವುದ್ದೀನನ ಐದಾರು ವರ್ಷಗಳ ಮಗನಾದ ಷಿಹಾಬುದ್ದೀನನನ್ನು ಸಿಂಹಾಸನದ ಮೇಲೆ ಕುಳ್ಳಿರಿಸಿ ಅವನ ಪರವಾಗಿ ತಾನೇ ರಾಜ್ಯವಾಳತೊಡಗಿದ. ಖಿಜ಼ರ್ ಖಾನನ ಮತ್ತು ಅವನ ತಮ್ಮ ಷಾದೀ ಖಾನನ ಕಣ್ಣುಗಳನ್ನು ಕೀಳಿಸಿದ. ಅಲ್ಲಾವುದ್ದೀನನ ಹೆಂಡತಿಯ ಸಂಪತ್ತನ್ನೆಲ್ಲ ದೋಚಿಕೊಂಡು ಅವಳನ್ನು ಸೆರೆಮನೆಗೆ ಕಳುಹಿಸಿದ. ಅಲ್ಲಾವುದ್ದೀನನ ಮೂರನೆಯ ಮಗನಾದ ಮುಬಾರಕನೂ ಸೆರೆಯಾದ. ಅವನ ಕಣ್ಣುಗಳನ್ನೂ ಕೀಳಿಸುವುದು ಮಲ್ಲಿಕ್ ಕಾಫುರನ ಉದ್ದೇಶವಾಗಿತ್ತು. ಆದರೆ ಅಲ್ಲಾವುದ್ದೀನನ ಸೇವಕರು ಕೆಲವರು ಕಾಫುರನನ್ನು ಕೊಲೆ ಮಾಡಿದರು. ಅವನ ಮೂವತ್ತೈದು ದಿನಗಳ ಆಡಳಿತ ಕೊನೆಗೊಂಡಿತು. ಸೆರೆಯಿಂದ ಬಿಡುಗಡೆ ಹೊಂದಿದ ಮುಬಾರಕ್ ರಾಜಪ್ರತಿನಿಧಿಯಾದ. ಆದರೆ ಅರವತ್ನಾಲ್ಕು ದಿನಗಳ ರಾಜಪ್ರತಿನಿಧಿ ಆಡಳಿತದ ಅನಂತರ ಆತ ಷಿಹಾಬುದ್ದೀನನ ಕಣ್ಣು ಕೀಳಿಸಿ ತಾನೇ ಸಿಂಹಾಸನವನ್ನೇರಿದ. ಅಂತೂ ಖಿಜ಼ರ್ ಖಾನನಿಗೆ ರಾಜ್ಯ ದಕ್ಕಲಿಲ್ಲ.

## ಉಲ್ಲೇಖಗಳು 
## ಗ್ರಂಥಸೂಚಿ 
* 
* 
* 
* 

ವರ್ಗ:ಭಾರತೀಯ ಮುಸ್ಲಿಮರು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಖಿಂಗಾನ್

**ಖಿಂಗಾನ್** ಎನ್ನುವುದು ಈಶಾನ್ಯ ಚೀನದ ಪರ್ವತ ವ್ಯವಸ್ಥೆ. ಆಮೂರ್ ನದಿಯಿಂದ ಲಿಯೌ ನದಿಯ ಶಿರೋಭಾಗದವರೆಗೆ 1127ಕಿ.ಮೀ. ಹಬ್ಬಿದೆ. ದೊಡ್ಡ ಶ್ರೇಣಿ, ಚಿಕ್ಕ ಶ್ರೇಣಿ-ಎಂದು ಇದನ್ನು ಎರಡು ವಿಭಾಗ ಮಾಡಬಹುದು.

## ದೊಡ್ಡ ಖಿಂಗಾನ್ 
ದೊಡ್ಡ ಶ್ರೇಣಿಯ ಅತ್ಯುನ್ನತ ಶಿಖರದ ಎತ್ತರ 2024ಮೀ. ಇದು ಮಂಗೋಲಿಯನ್ ಪ್ರಸ್ಥಭೂಮಿಯ ಪೂರ್ವ ಗಡಿಯಂತಿದೆ. ಪರ್ವತಶ್ರೇಣಿಯ ಪೂರ್ವಕ್ಕೆ ಮಧ್ಯ ಮಂಚೂರಿಯದ ಮೈದಾನ ಹಬ್ಬಿದೆ. ಇದು ಮೋಡದಿಂದ ಕೂಡಿದ ಆಗ್ನೇಯ ಮಾರುತವನ್ನು ತಡೆಯುವುದರಿಂದ ಪರ್ವತದ ಪೂರ್ವಕ್ಕಿರುವ ಮಂಚೂರಿಯದಲ್ಲಿ ಸಮೃದ್ಧವಾಗಿ ಮಳೆಯಾಗುತ್ತದೆ; ಪಶ್ಚಿಮದ ಮಂಗೋಲಿಯ ಪ್ರದೇಶ ಶುಷ್ಕವಾಗಿ ಪರಿಣಮಿಸಿದೆ.

ದೊಡ್ಡ ಖಿಂಗಾನ್‌ಗೆ ಅಡ್ಡಲಾಗಿ ಎರಡು ರೈಲು ರಸ್ತೆಗಳುಂಟು. ಇವುಗಳ ಉದ್ದಕ್ಕೂ ಅಲ್ಲಲ್ಲಿ ಜನವಸತಿಗಳುಂಟು. ಉತ್ತರದ ಮಾರ್ಗ ಮುಖ್ಯವಾದದು. ಇದು ಇತಿಹಾಸ ಪ್ರಸಿದ್ಧವಾದ ಚೀನೀ ಪೂರ್ವ ರೈಲ್ವೆ. ಇದು ಟ್ಸಿಟ್ಸಿಹರ್ ಮತ್ತು ಹೈಲಾರ್ ನದಿಗಳ ನಡುವೆ ಪರ್ವತವನ್ನು ಹಾಯ್ದುಹೋಗುತ್ತದೆ. ಜೌಬೀ ಮರಗಳು ಬೆಳೆದಿರುವ ಎಡೆಗಳಿಂದ ದಿಮ್ಮಿಗಳನ್ನು ಸಾಗಿಸಲೂ ರೈಲು ಮಾರ್ಗಗಳುಂಟು. ದಕ್ಷಿಣದ ರೈಲುಮಾರ್ಗ ಮಂಚೂರಿಯದ ರೈಲ್ವೆ ವ್ಯವಸ್ಥೆಯ ಒಂದು ಶಾಖೆ. ಅದು ಉಲಾನ್‍ಹಾಟ್‍ದಿಂದ ಆರ್ಷನ್‌ನಲ್ಲಿರುವ ಬಿಸಿನೀರಿನ ಬುಗ್ಗೆಯವರೆಗೂ ಸಾಗುತ್ತದೆ.

ದೊಡ್ಡ ಖಿಂಗಾನ್ ಪರ್ವತವನ್ನು ಸಂಪೂರ್ಣವಾಗಿ ಪರಿಶೋಧಿಸಿಲ್ಲ. ಇದರ ಅತ್ಯಂತ ಉತ್ತರದ ಭಾಗದಲ್ಲಿ ಬಹುಭಾಗವೂ, ಉಳಿದ ಕೆಲವು ಭಾಗಗಳೂ ಇಂದಿಗೂ ಅಜ್ಞಾತವಾಗಿಯೇ ಇವೆ. ಇಲ್ಲಿ ಜನವಸತಿ ಅತ್ಯಂತ ವಿರಳ. ಇರುವವರು ಬಹುತೇಕ ಮಂಗೋಲರು. ಪಶ್ಚಿಮ ಇಳಿಜಾರು ಪ್ರದೇಶದಲ್ಲಿ ಅಲೆಮಾರಿ ಜನರಿದ್ದರು. ಇವರು ಕುರಿಗಳು ಮತ್ತು ಒಂಟೆಗಳನ್ನು ಸಾಕಿ ತಮ್ಮ ಗ್ರಾಮೀಣ ಆರ್ಥಿಕತೆಗೆ ಮಂಗೋಲಿಯನ್ ಪ್ರಸ್ಥಭೂಮಿಯನ್ನು ಬಳಸುತ್ತಿದ್ದರು. ಇದು ಈಗ ಒಳಮಂಗೋಲಿಯನ್ ಸ್ವಯಮಾಡಳಿತ ಪ್ರದೇಶದ ಭಾಗವಾಗಿದೆ.

## ಚಿಕ್ಕ ಖಿಂಗಾನ್ 
ಚಿಕ್ಕ ಖಿಂಗಾನ್ ಶ್ರೇಣಿಗೂ ದೊಡ್ಡ ಖಿಂಗಾನ್ ಶ್ರೇಣಿಗೂ ಸಂಬಂಧ ಏರ್ಪಟ್ಟಿರುವುದು ಇಲ್ಖುರಿ ಶ್ರೇಣಿಯಿಂದಾಗಿ. ಚಿಕ್ಕ ಖಿಂಗಾನ್ ಶ್ರೇಣಿ ಆಮೂರ್ ನದಿಯ ಪೂರ್ವದಂಡೆಯ ಉದ್ದಕ್ಕೂ 604ಕಿ.ಮೀ. ದೂರ ಸಾಗುತ್ತದೆ. ಈ ಪ್ರದೇಶ ಅಷ್ಟೇನೂ ಅಭಿವೃದ್ಧಿಯಾಗಿಲ್ಲ. ಈಚುನ್ ಎಂಬಲ್ಲಿ ಮಾತ್ರ ಚೌಬೀನೆ ಕೆಲಸದಲ್ಲಿ ನಿರತರಾದ ಕೆಲವರು ನೆಲೆಸಿದ್ದಾರೆ.

ಚಿಕ್ಕ ಖಿಂಗಾನ್ ಶ್ರೇಣಿಯು ಸ್ಥೂಲವಾಗಿ ವಾಯವ್ಯದಿಂದ ಆಗ್ನೇಯಕ್ಕೆ ಸಾಗುತ್ತದೆ ಮತ್ತು ಆಮೂರ್ ನದಿ ಹಾಗೂ ನೆಂಜಿಯಾಂಗ್ ನದಿಗಳ ಕಣಿವೆಗಳನ್ನು ಬೇರ್ಪಡಿಸುತ್ತದೆ. ನಂತರ ಈ ಪರ್ವತಶ್ರೇಣಿಯು ಪೂರ್ವ ಹಾಗೂ ಈಶಾನ್ಯದ ಕಡೆಗೆ ತಿರುಗುತ್ತದೆ ಮತ್ತು ರಷ್ಯಾವನ್ನು ಪ್ರವೇಶಿಸುತ್ತದೆ.

## ಉಲ್ಲೇಖಗಳು 
ವರ್ಗ:ಚೀನಾದ ಪರ್ವತಶ್ರೇಣಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಗಣಿತ ಪ್ರತಿರೂಪ

thumb|156x156px|ದ್ವಿಘಾತೀಯ-ಮೈಗಳ-ರೇಖಾಚಿತ್ರ
**ಗಣಿತ ಪ್ರತಿರೂಪ** ಎಂದರೆ ಸಮತಲ ಮತ್ತು ಘನ ಜ್ಯಾಮಿತಿಯಲ್ಲಿ ಕೆಲವು ಗುಣಗಳನ್ನು ಸ್ಪಷ್ಟಪಡಿಸಲು ಮತ್ತು ಸಾಧ್ಯವಾದರೆ ಹೊಸ ಗುಣಗಳನ್ನು ಪ್ರೇರಿಸುವಂತೆ ಮಾಡಲು ಬಳಸುವ ಘನವಸ್ತು. ಉದಾಹರಣೆಗೆ ಗೋಳ, ಶಂಕು, ಘನಾಕೃತಿ ಇತ್ಯಾದಿ. ಮಾನವನಿಗೆ ಗಣಿತಶಾಸ್ತ್ರದ ಪರಿಕಲ್ಪನೆಗಳು ಮೊತ್ತಮೊದಲಿಗೆ ಪ್ರಾಯಶಃ ಮಕ್ಕಳ ಆಟಿಕೆ ಘನಗಳಿಂದ ಮೂಡಿರಬಹುದೆಂದು ಊಹಿಸಬಹುದು. ಎಣಿಕೆಯ ಮಣಿಚೌಕಟ್ಟು ಮಕ್ಕಳಲ್ಲಿ ಗಣಿತದ ಆಸಕ್ತಿಯನ್ನು ಕೆರಳಿಸುವುದಷ್ಟೆ. ಅದೇ ರೀತಿ ಘನಾಕೃತಿ, ಅಶ್ರಕ, ಉರುಳೆ ಮುಂತಾದವು ಹೆಚ್ಚಿನ ಕುತೂಹಲವನ್ನು ಉಂಟುಮಾಡುತ್ತವೆ. ಇಂಥ ಗಣಿತ ಪ್ರತಿರೂಪಗಳು ಒಂದು ಪರಿಕಲ್ಪನೆಯನ್ನು ಚೆನ್ನಾಗಿ ತಿಳಿಯಲು ಸಹಾಯಕಗಳು. ಅವು ಸಾಧನೆಗಳನ್ನು ಪ್ರೇರಿಸಬಹುದೇ ವಿನಾ ಅವೇ ಸಾಧನೆಗಳಾಗಲಾರವು. ಗಣಿತ ಪ್ರತಿರೂಪಗಳ ಉಗಮ ಕ್ರಿಸ್ತ ಪೂರ್ವ 3ನೆಯ ಶತಮಾನವೆಂದು ಗ್ರೀಸ್ ದೇಶದ ಗಣಿತಶಾಸ್ತ್ರಜ್ಞ ಯೂಕ್ಲಿಡನ ಕೆಲವು ಲೇಖನಗಳ ಆಧಾರದಿಂದ ತಿಳಿಯಬಹುದು. ಕೌಲೆ ಎಂಬ ಮತ್ತೊಬ್ಬ ಗಣಿತಶಾಸ್ತ್ರಜ್ಞ 1752ರಷ್ಟು ಹಿಂದೆಯೇ ಪ್ರತಿರೂಪಗಳ ಉಪಯುಕ್ತತೆಯನ್ನು ಕುರಿತು ಬರೆದುದೇ ಮಾತ್ರವಲ್ಲ ಅವುಗಳ ರಚನೆಗೆ ಸಂಬಂಧಿಸಿದ ವಿವರಗಳನ್ನು ಕೂಡ ನಿರೂಪಿಸಿದ್ದ.

## ಪ್ರತಿರೂಪಗಳ ನಿರ್ಮಾಣ 
ರಟ್ಟಿನ ಹಾಳೆಯಲ್ಲಿ ಒಂದೇ ಅಳತೆಯ ಅನೇಕ ಸರ್ವಸಮ ಸಮಭುಜ ತ್ರಿಭುಜಗಳನ್ನು ಕತ್ತರಿಸಿ ಅನುರೂಪ ಭುಜಗಳು (side) ಸಮತಲೀಯವಾಗಿರುವಂತೆಯೂ, ಅನುರೂಪ ಶೃಂಗಗಳು ಏಕರೇಖಸ್ಥವಾಗಿರುವಂತೆಯೂ ಅಳವಡಿಸಿದಾಗ ತ್ರಿಭುಜೀಯ ಅಶ್ರಕ ದೊರೆಯುತ್ತದೆ. ನಾಲ್ಕು ಸರ್ವಸಮ ಸಮಭುಜ ತ್ರಿಭುಜಗಳಲ್ಲಿ ಒಂದನ್ನು ಪಾದವಾಗಿಟ್ಟು ಉಳಿದ ಮೂರು ತ್ರಿಭುಜಗಳನ್ನು ಮೊದಲನೆಯ ತ್ರಿಭುಜದ ಭುಜಗಳ ಮೇಲೆ ಪ್ರತಿ ಎರಡು ತ್ರಿಭುಜಗಳ ಅಂಚುಗಳು ಐಕ್ಯವಾಗುವಂತೆ ಇಟ್ಟಾಗ ಉಂಟಾಗುವ ಘನ ಸಮಚತುಷ್ಫಲಕವಾಗುತ್ತದೆ (regular tetrahedron). ಗಣಿತಾನುಮಿತಿಯ ಸಹಾಯದಿಂದ ಐದು ಚಾರಿತ್ರಿಕ ಸಮಘನಾಕೃತಿಗಳ ರಚನೆಯನ್ನು ಅರಿಯಬಹುದು. ಅವು ಸಮಚತುಷ್ಫಲಕ, ಸಮಷಷ್ಠಫಲಕ (ಘನಾಕೃತಿ) (regular hexahedron), ಸಮಅಷ್ಟಫಲಕ, ಸಮದ್ವಾದಶಫಲಕ ಮತ್ತು ಸಮವಿಂಶತಿಫಲಕ. ಈ ರೀತಿಯ ಸರಳವಾದ ಪ್ರತಿರೂಪಗಳ ಅವಲೋಕನದಿಂದ ಕನಿಷ್ಠಮಿತಿ ಹಾಗೂ ಗರಿಷ್ಠಮಿತಿಗಳಿಗೆ ಸಂಬಂಧಪಟ್ಟ ಕೆಲವು ಸಮಸ್ಯೆಗಳನ್ನು ಬಗೆಹರಿಸಬಹುದು. ಉದಾಹರಣೆಗೆ, ಒಂದು ನಿಶ್ಚಿತ ಪರಿಧಿಯ ತ್ರಿಭುಜ ಸಮಭುಜ ತ್ರಿಭುಜವಾದಲ್ಲಿ ಮಾತ್ರ ಅದರ ಸಲೆ ಗರಿಷ್ಠವಾಗಿರುತ್ತದೆ. ನಿಶ್ಚಿತ ಮೇಲ್ಮೈ ಸಲೆಯುಳ್ಳ ಚತುಷ್ಫಲಕದ ಗಾತ್ರ ಗರಿಷ್ಠವಾಗಬೇಕಾದರೆ ಅದು ಸಮಚತುಷ್ಫಲಕವಾಗಿರಬೇಕು.

### ಬಹುಫಲಕಗಳು 
ಬಹುಭುಜಗಳು ಫಲಕಗಳಾಗಿ ಇರುವ ಘನಗಳಿಗೆ ಈ ಹೆಸರುಂಟು. ಒಂದು ಬಹುಫಲಕದ ಎಲ್ಲ ಘಟಕಗಳು ಸಮಫಲಕಗಳಾಗಿದ್ದು ಎಲ್ಲ ಶೃಂಗಕೋನಗಳು ಸಮವಾಗಿದ್ದರೆ ಆ ಘನಕ್ಕೆ ಸಮಬಹುಫಲಕ ಎಂದು ಹೆಸರು. ಸರಳ ಬಹುಫಲಕವನ್ನು ಸತತವಾಗಿ ಹಿಗ್ಗಿಸಿದಾಗ ಅದು ಒಂದು ಗೋಳದ ಮೇಲ್ಮೈ ಆಗುತ್ತದೆ ಮತ್ತು ಸತತವಾಗಿ ಕುಗ್ಗಿಸಿದಾಗ ಒಂದು ಬಿಂದುವಾಗುತ್ತದೆ. ಇದು ಸರಳ ಬಹುಫಲಕಗಳ ವಿಶೇಷಗುಣ. ಸಾಮಾನ್ಯ ಬಹುಫಲಕದಲ್ಲಿ ಅದರ ಶೃಂಗ (V), ಅಂಚು (E) ಮತ್ತು ಫಲಕಗಳ (F) ನಡುವೆ ಒಂದು ಸಂಬಂಧ ಉಂಟು. ಈ ಸೂತ್ರ ಎಲ್ಲ ಸರಳ ಬಹುಫಲಕಗಳಿಗೂ ಅನ್ವಯಿಸುತ್ತದೆ.

thumb|ಅಸರಳ ಬಹುಫಲಕ
ಗ್ರೀಕ್ ಜ್ಯಾಮಿತಿಯಲ್ಲಿ ಬಹುಫಲಕಗಳ ಅಭ್ಯಾಸ ಅಗ್ರಸ್ಥಾನ ಪಡೆದಿದ್ದರೂ ಮೇಲೆ ಸೂಚಿಸಿರುವ ಸೂತ್ರವನ್ನು ಡೇಕಾರ್ಟೆ ಕಂಡುಹಿಡಿಯುವ ತನಕ ಯಾವ ಗೀಕ್ ಗಣಿತಶಾಸ್ತ್ರಜ್ಞನಿಗೂ ಗೊತ್ತಿರಲ್ಲಿಲ್ಲ. ಈ ಸೂತ್ರಕ್ಕೆ ಕೆಲವು ಕಾಲದ ಬಳಿಕ ಸ್ವಿಸ್ ಗಣಿತಜ್ಞ ಆಯ್ಲರ್ (1707-83) ಸಮರ್ಪಕ ಸಾಧನೆಯನ್ನು ಒದಗಿಸಿದ. ಆದ್ದರಿಂದಲೇ ***V - E + F = 2*** ಸೂತ್ರಕ್ಕೆ ಆಯ್ಲರನ ಸೂತ್ರವೆಂದೇ ಹೆಸರು ಬಂದಿದೆ. ಅಸರಳ ಬಹುಫಲಕಕ್ಕೆ (ನಾನ್‌ಸಿಂಪಲ್ ಪಾಲಿಹೆಡ್ರನ್) ಈ ಸೂತ್ರ ಅನ್ವಯವಾಗುವುದಿಲ್ಲ. ಇಂಥ ಫಲಕಕ್ಕೆ ಅನ್ವಯಿಸುವ ಸೂತ್ರ ***V + F = E***.

ಪ್ರತಿರೂಪಗಳನ್ನು ಮರ, ತಗಡು, ರಟ್ಟು, ದಾರ, ಪ್ಲಾಸ್ಟರ್ ಆಫ್ ಪ್ಯಾರಿಸ್, ಪ್ಲಾಸ್ಟಿಕ್ ಇವೇ ಮುಂತಾದ ಸಾಮಗ್ರಿಗಳಿಂದ ತಯಾರಿಸಬಹುದು.

## ಉಲ್ಲೇಖಗಳು 
## ಗ್ರಂಥಸೂಚಿ 
* 

ವರ್ಗ:ಗಣಿತ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಭಾರತದಲ್ಲಿರುವ ಮಿಲಿಟರಿ ಆಸ್ಪತ್ರೆಗಳು

2020 ರ ಹೊತ್ತಿಗೆ, ಭಾರತದಲ್ಲಿ ಒಟ್ಟು ೧೧೨ ಮಿಲಿಟರಿ ಆಸ್ಪತ್ರೆಗಳು, ೧೨ ಏರ್ ಫೋರ್ಸ್ ಆಸ್ಪತ್ರೆಗಳು ಮತ್ತು ೧೦ ನೌಕಾ ಆಸ್ಪತ್ರೆಗಳಿವೆ.  

## ವಾಯುಪಡೆಯ ಆಸ್ಪತ್ರೆಗಳ ಪಟ್ಟಿ 
## ಭೂಸೇನಾ ಆಸ್ಪತ್ರೆಗಳು 
## ನೌಕಾಪಡೆಯ ಆಸ್ಪತ್ರೆಗಳು 
## ಉಲ್ಲೇಖಗಳು
ಶಮಾ

thumb|೧೯೬೦ ರ ಒಂದು ಸಂಚಿಕೆಯ ಹೊದಿಕೆ
***ಶಮಾ*** ಉರ್ದು ಭಾಷೆಯ ಒಂದು ಭಾರತೀಯ ಮಾಸಿಕ ಚಲನಚಿತ್ರ ಮತ್ತು ಸಾಹಿತ್ಯಕ ನಿಯತಕಾಲಿಕವಾಗಿತ್ತು. ಇದನ್ನು ೧೯೩೯ರಿಂದ ೧೯೯೯ರ ವರೆಗೆ ಪ್ರಕಟಿಸಲಾಗಿತ್ತು. ಆ ಕಾಲದಲ್ಲಿ ವಿಶ್ವದ ಅತಿ ದೊಡ್ಡ ಉರ್ದು ಭಾಷೆಯ ನಿಯತಕಾಲಿಕಗಳ ಸರಣಿಯೆಂದು ಪರಿಗಣಿತವಾಗಿದ್ದ ಶಮಾ ಗುಂಪು ಹಲವು ಇತರ ಪ್ರಸಿದ್ಧ ನಿಯತಕಾಲಿಕಗಳು ಮತ್ತು ಸಾರಸಂಗ್ರಹಗಳನ್ನು ಪ್ರಕಟಿಸುತ್ತಿತ್ತು. ಇವುಗಳಲ್ಲಿ *ಸುಷಮ* (ಹಿಂದಿ), *ಖಿಲೌನಾ*, *ದೋಸ್ತ್ ಔರ್ ದೋಸ್ತಿ*, *ಬಾನೊ*, *ಸುಷ್ಮಿತಾ*, *ಮುಜ್ರಿಮ್*, *ದೋಷಿ*, *ಆಯಿನಾ*, *ಶಬಿಸ್ತಾನ್* ಮತ್ತು *ರಸಿಯಾ ಕಶಿದಾಕಾರಿ* ಸೇರಿದ್ದವು.

## ಖಿಲೌನಾ 
**ಖಿಲೌನಾ** ಎನ್ನುವುದು ಇದೇ ಗುಂಪಿನ ಮಕ್ಕಳ ಉರ್ದು ಮಾಸಪತ್ರಿಕೆ. 1947ರಲ್ಲಿ ಪ್ರಾರಂಭವಾಯಿತು. ಶಮಾ ಪತ್ರಿಕಾ ಗುಂಪಿನ ಒಡೆತನದಲ್ಲಿ ನವದೆಹಲಿಯಿಂದ ಪ್ರಕಟವಾಗುತ್ತಿತ್ತು. ಯೂನುಸ್ ದೆಹೆಲ್ವಿ ಇದರ ಸಂಪಾದಕರಾಗಿದ್ದರು. ಇದರ ವಾರ್ಷಿಕ ಮತ್ತು ವಿಶೇಷ ಸಂಚಿಕೆಗಳು ಬಹು ಆಕರ್ಷಕವಾಗಿರುತ್ತಿದ್ದವು. ಸಣ್ಣ ಕಥೆಗಳು, ವ್ಯಂಗ್ಯಚಿತ್ರಗಳು, ಧಾರಾವಾಹಿ ಕಾದಂಬರಿಗಳು, ವಿಜ್ಞಾನ ಕಥೆ, ವಿಶ್ವಕೋಶಸದೃಶ ಲೇಖನಗಳು, ಪ್ರಶ್ನೆ-ಉತ್ತರ ವಿಭಾಗ, ಛಾಯಾಚಿತ್ರಗಳು, ಸ್ಪರ್ಧೆಗಳು ಮುಂತಾದವುಗಳಿಂದ ಕೂಡಿ, ಉರ್ದು ಬರುವ ಮಕ್ಕಳಿಗೆ ಇದು ಪ್ರಿಯವಾಗಿತ್ತು. ಉರ್ದುವಿನ ಅನೇಕ ಹೆಸರಾಂತ ಲೇಖಕರ ಲೇಖನಗಳಿಂದಲೂ, ಕಲಾವಿದರ ಚಿತ್ರಗಳಿಂದಲೂ ಕೂಡಿರುತ್ತಿತ್ತು.

## ಉಲ್ಲೇಖಗಳು 
ವರ್ಗ:ನಿಯತಕಾಲಿಕಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸ್ಪೇಸ್ಎಕ್ಸ್ ಸ್ಟಾರ್ಶಿಪ್

thumb|upright|ಸ್ಪೇಸ್ಎಕ್ಸ್ ಸ್ಟಾರ್ಶಿಪ್
**ಸ್ಟಾರ್ಶಿಪ್ (ಕನ್ನಡ: ತಾರಾ ಹಡಗು)** ಎಂಬುದು ಸ್ಪೇಸ್ಎಕ್ಸ್ ಅಭಿವೃದ್ಧಿಪಡಿಸುತ್ತಿರುವ ಎರಡು ಹಂತದ ಸಂಪೂರ್ಣ ಮರುಬಳಕೆ ಮಾಡಬಹುದಾದ ಅತಿ ಭಾರೀ-ಎತ್ತುವ ಉಡಾವಣಾ ವಾಹನವಾಗಿದೆ. ಸೆಪ್ಟೆಂಬರ್ 2024 ರ ಹೊತ್ತಿಗೆ, ಇದು ಇದುವರೆಗೆ ಹಾರಿಸಿದ ಅತಿದೊಡ್ಡ ಮತ್ತು ಅತ್ಯಂತ ಶಕ್ತಿಶಾಲಿ ವಾಹನವಾಗಿದೆ. ಆರ್ಥಿಕತೆಯ ಪ್ರಮಾಣವನ್ನು ಬಳಸಿಕೊಂಡು ಉಡಾವಣಾ ವೆಚ್ಚವನ್ನು ಕಡಿಮೆ ಮಾಡುವ ಉದ್ದೇಶದಿಂದ ಸ್ಪೇಸ್ಎಕ್ಸ್ ಸ್ಟಾರ್ಶಿಪ್ ಅನ್ನು ಅಭಿವೃದ್ಧಿಪಡಿಸಿದೆ. ಎರಡೂ ರಾಕೆಟ್ ಹಂತಗಳನ್ನು ಮರುಬಳಕೆ ಮಾಡುವ ಮೂಲಕ, ಸ್ಪೇಸ್ಎಕ್ಸ್ ಪೇಲೋಡ್ ದ್ರವ್ಯರಾಶಿಯನ್ನು ಕಕ್ಷೆಗೆ ಹೆಚ್ಚಿಸುವುದು, ಉಡಾವಣಾ ಸ್ಥಂಭ ಎರಡೂ ಹಂತಗಳನ್ನು "ಹಿಡಿಯಲು" ಹಿಂದಿರುಗಿಸುವುದು, ಉಡಾವಣೆಯ ಆವರ್ತನವನ್ನು ಹೆಚ್ಚಿಸುವುದು, ಸಾಮೂಹಿಕ-ಉತ್ಪಾದನಾ ಪ್ರಕ್ರಿಯ ಅನ್ನು ರಚಿಸುವುದು ಮತ್ತು ಅದನ್ನು ವ್ಯಾಪಕ ಶ್ರೇಣಿಯ ಬಾಹ್ಯಾಕಾಶ ಕಾರ್ಯಾಚರಣೆಗಳಿಗೆ ಅಳವಡಿಸಿಕೊಳ್ಳುವ ಮೂಲಕ ಇದನ್ನು ಸಾಧಿಸುವ ಗುರಿಯನ್ನು ಹೊಂದಿದೆ. ಸ್ಟಾರ್ಶಿಪ್ ಎಂಬುದು ಸ್ಪೇಸ್ಎಕ್ಸ್ನ ಮರುಬಳಕೆ ಮಾಡಬಹುದಾದ ಉಡಾವಣಾ ವ್ಯವಸ್ಥೆಯ ಅಭಿವೃದ್ಧಿ ಕಾರ್ಯಕ್ರಮ ಇತ್ತೀಚಿನ ಯೋಜನೆಯಾಗಿದೆ ಮತ್ತು ಮಂಗಳವನ್ನು ವಸಾಹತುವನ್ನಾಗಿ ಮಾಡುವ ಯೋಜನೆಯಾಗಿದೆ.

ಸ್ಟಾರ್ಶಿಪ್ ಎರಡು ಹಂತಗಳನ್ನು ಹೊಂದಿದೆಃ ಸೂಪರ್ ಹೆವಿ ಬೂಸ್ಟರ್ (ಕನ್ನಡ: ಅತಿ ಭಾರೀ ವರ್ಧಕ ವಾಹನ) ಮತ್ತು ಸ್ಟಾರ್ಶಿಪ್ ಬಾಹ್ಯಾಕಾಶ ನೌಕೆ. ರಾಪ್ಟರ್ ಎಂಜಿನ್ಗಳನ್ನು ಎರಡೂ ಹಂತಗಳಲ್ಲಿ ಅಳವಡಿಸಲಾಗಿದೆ, ಇದು ಮೊದಲ ಸಾಮೂಹಿಕ-ನಿರ್ಮಿತ ಪೂರ್ಣ-ಹರಿವಿನ ಹಂತದ ದಹನ ಚಕ್ರ ಎಂಜಿನ್ಗಳು, ಇದು ದ್ರವ ಮೀಥೇನ್ (ನೈಸರ್ಗಿಕ ಅನಿಲ ಮತ್ತು ದ್ರವ ಆಮ್ಲಜನಕ) ಅನ್ನು ಸುಡುತ್ತದೆ. ಮುಖ್ಯ ರಚನೆಯನ್ನು ವಿಶೇಷ ಸ್ಟೇನ್ಲೆಸ್ ಸ್ಟೀಲ್ ಮಿಶ್ರಲೋಹದಿಂದ ತಯಾರಿಸಲಾಗಿದ್ದು, ಇದನ್ನು ಸ್ಪೇಸ್ಎಕ್ಸ್ "30 ಎಕ್ಸ್" ಎಂದು ಹೆಸರಿಸಿದೆ.

2024ರ ವೇಳೆಗೆ, ಮೂಲಮಾದರಿಯ ವಾಹನಗಳ ಪರೀಕ್ಷಾ ಹಾರಾಟಗಳನ್ನು ಒಳಗೊಂಡ ಪುನರಾವರ್ತಿತ ಮತ್ತು ಹೆಚ್ಚುತ್ತಿರುವ ವಿಧಾನ ಸ್ಟಾರ್ಶಿಪ್ ಅಭಿವೃದ್ಧಿಯಲ್ಲಿದೆ. ಸ್ಪೇಸ್ಎಕ್ಸ್ನ ಫಾಲ್ಕನ್ 9 ಮತ್ತು ಫಾಲ್ಕನ್ ಹೆವಿ ಉಡಾವಣೆ ವಾಹನಗಳ ಉತ್ತರಾಧಿಕಾರಿಯಾಗಿ, ಸ್ಟಾರ್ಶಿಪ್ ವ್ಯಾಪಕ ಶ್ರೇಣಿಯ ಬಾಹ್ಯಾಕಾಶ ಕಾರ್ಯಾಚರಣೆಗಳನ್ನು ನಡೆಸಲಿದೆ. ಇತರ ಸ್ಟಾರ್ಶಿಪ್ಗಳ ಕಕ್ಷೆಯಲ್ಲಿ ಇಂಧನ ಮರುಪೂರಣ, ಮಾನವ ಬಾಹ್ಯಾಕಾಶ ಹಾರಾಟ, ಚಂದ್ರನ ಮೇಲೆ ಇಳಿಯುವುದು ಮತ್ತು ಅಂತಿಮವಾಗಿ ಮಂಗಳ ಗ್ರಹದ ಮೇಲೆ ಇಳಿಯುವುದಕ್ಕಾಗಿ ಡಿಪೋಗಳಾಗಿ ಕಾರ್ಯನಿರ್ವಹಿಸಲು ಸ್ಪೇಸ್ಎಕ್ಸ್ ಸ್ಟಾರ್ಶಿಪ್ ಬಾಹ್ಯಾಕಾಶ ನೌಕೆಯ ಆವೃತ್ತಿಗಳನ್ನು ಯೋಜಿಸಿದೆ. ಜಿಯೋಸಿಂಕ್ರೋನಸ್ ಕಕ್ಷೆ, ಚಂದ್ರ ಮತ್ತು ಮಂಗಳದಂತಹ ಹೆಚ್ಚಿನ ಸ್ಥಳಗಳಿಗೆ ಕಾರ್ಯಾಚರಣೆಗಳು, ಸ್ಟಾರ್ಶಿಪ್ ಟ್ಯಾಂಕರ್ ರೂಪಾಂತರದಿಂದ ಕಕ್ಷೆಯ ಇಂಧನ ಮರುಪೂರಣವನ್ನು ಅವಲಂಬಿಸಿರುತ್ತದೆ-ಈ ನಿರ್ಣಾಯಕ ಸಾಮರ್ಥ್ಯವನ್ನು ಸಾಬೀತುಪಡಿಸಲು 2025 ರಲ್ಲಿ ಹಡಗಿನಿಂದ ಹಡಗಿಗೆ ಪ್ರೊಪೆಲ್ಲೆಂಟ್ ವರ್ಗಾವಣೆ ಪ್ರದರ್ಶನವು ಸಂಭವಿಸುವ ನಿರೀಕ್ಷೆಯಿದೆ. ಸ್ಪೇಸ್ಎಕ್ಸ್ನ ಎರಡನೇ ಪೇಳಿಗೆಯ ಸ್ಟಾರ್ಲಿಂಕ್ ಉಪಗ್ರಹ ಸಮೂಹವನ್ನು ಸ್ಟಾರ್ಶಿಪ್ ನಿಯೋಜಿಸುತ್ತದೆ ಮತ್ತು ಸ್ಟಾರ್ಶಿಪ್ ಎಚ್ಎಲ್ಎಸ್ ರೂಪಾಂತರವು ಆರ್ಟೆಮಿಸ್ ಕಾರ್ಯಕ್ರಮ ಭಾಗವಾಗಿ ಗಗನಯಾತ್ರಿಗಳನ್ನು ಚಂದ್ರನ ಮೇಲೆ ಇಳಿಸುತ್ತದೆ, ಇದು 2026 ರಲ್ಲಿ ಆರ್ಟೆಮಾಸ್ III ರಿಂದ ಪ್ರಾರಂಭವಾಗುತ್ತದೆ.

## ಉಲ್ಲೇಖಗಳು
ಖೀವ

thumb|300x300px|ಇಷಾನ್ ಕಾಲೆಹ್
**ಖೀವ** ಉಜ಼್‍ಬೇಕಿಸ್ತಾನ್‍ನ ಖೊರಾಜ಼್‍ಮ್ ಪ್ರದೇಶದಲ್ಲಿ, ಸುಮಾರು ೯೩,೦೦೦ ಜನರಿರುವ ಜಿಲ್ಲಾ ಮಟ್ಟದ ಒಂದು ನಗರವಾಗಿದೆ. ಹಿಂದೆ, ಸೋವಿಯತ್ ದೇಶದ ಉಜ಼್‍ಬೇಕ್ ಸೋವಿಯತ್ ಸಮಾಜವಾದಿ ಗಣರಾಜ್ಯದ ಖೊರೆಜ಼್‍ಮ್ ಅಬ್ಲಾಸ್ಟ್‌ನ (ಆಡಳಿತ ವಿಭಾಗ) ಒಂದು ಪಟ್ಟಣವಾಗಿತ್ತು. ಆಮೂ ದಾರ್ಯ ನದಿಗೆ ಪಶ್ಚಿಮಕ್ಕೆ ಕರಾ-ಕುಂ ಮರುಭೂಮಿಯ ಬಳಿಯ ಓಯಸಿಸ್ ಒಂದರ ಮೇಲಿದೆ. ಹಳೆಯ ಪಟ್ಟಣ ಪ್ರಾಚೀನವಾದದ್ದು. 10ನೆಯ ಶತಮಾನದ ಅರಬ್ ಭೂಗೋಳಶಾಸ್ತ್ರಜ್ಞರಾದ ಅಲ್-ಇಸ್ತಖ್ರಿ ಮತ್ತು ಅಲ್-ಮಕ್‌ದೀಸಿ ಇದರ ಬಗ್ಗೆ ಉಲ್ಲೇಖಿಸಿದ್ದಾರೆ. ಇದರ ಸುತ್ತಣ ಪ್ರದೇಶ ಖಾನರ ಆಡಳಿತಕ್ಕೊಳಪಟ್ಟಿದ್ದಾಗ (1920ರ ವರೆಗೆ) ಖೀವ ಅದರ ರಾಜಧಾನಿಯಾಗಿತ್ತು. ಇಲ್ಲಿಯ ಪ್ರಾಚೀನ ಅವಶೇಷಗಳು ತುಂಬ ಕುತೂಹಲಕಾರಿಯಾಗಿವೆ. ಹಳೆಯ ನಗರ ಕೋನಾ ಆರ್ಕ್ (ಹಳೆಯ ದುರ್ಗ) ದೀರ್ಘಚತುರಸ್ರಾಕಾರವಾದ ಗೋಡೆಯಿಂದ ಆವೃತವಾಗಿತ್ತು. ಇದಕ್ಕೆ ನಾಲ್ಕೂ ಕಡೆಗಳಲ್ಲೂ ನಾಲ್ಕು ದ್ವಾರಗಳಿದ್ದುವು. 19ನೆಯ ಶತಮಾನದ ನಡುಗಾಲದಲ್ಲಿ ಇದರ ಸುತ್ತಣ ಉಪನಗರಗಳನ್ನೂ ಸೇರಿಸಿ, 10 ದ್ವಾರಗಳುಳ್ಳ ಹೊರಗೋಡೆಗಳನ್ನು ನಿರ್ಮಿಸಲಾಯಿತು. ಆಗ ಹಳೆಯ ನಗರಕ್ಕೆ ಇಷಾನ್ ಕಾಲೆಹ್ (ಹಳೆಯ ಭಾಗ) ಎಂಬ ಹೆಸರು ಬಂತು. ಈಗ ಈ ಭಾಗವನ್ನು ಪುರಾತನ ಸ್ಮಾರಕವೆಂದು ಸಂರಕ್ಷಿಸಲಾಗಿದೆ.

ಖೀವ ನಗರದಲ್ಲಿ ಯಾಂತ್ರೀಕೃತ ಕೃಷಿಯ ಶಾಲೆ, ಕೃಷಿ ಕಾಲೇಜ್, ರೈಲ್ವೆ ಸಂಸ್ಥೆ, ಪುರುಷರ ಮತ್ತು ಮಹಿಳೆಯರ ಬೋಧಕ ಶಿಕ್ಷಣ ಶಾಲೆಗಳು ಮುಂತಾದ ಸಂಸ್ಥೆಗಳಿವೆ. ಹಿಂದಣ ಖಾನರ ಅರಮನೆ ಇದ್ದಲ್ಲಿ ಈಗ ಇತಿಹಾಸ-ಕ್ರಾಂತಿ ವಸ್ತುಸಂಗ್ರಹಾಲಯವುಂಟು. ಹತ್ತಿ ನೂಲುವಿಕೆ, ಇಟ್ಟಿಗೆ ತಯಾರಿಕೆ, ಜಮಖಾನ ತಯಾರಿಕೆ, ಕಸೂತಿ, ಮರಚಿತ್ರಗಾರಿಕೆ ಮುಂತಾದವು ಇಲ್ಲಿಯ ದೊಡ್ಡ ಸಣ್ಣ ಕೈಗಾರಿಕೆಗಳು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* Slave trade in Khiva
* Beyond the Bazaars: Geographies of the slave trade in Central Asia

ವರ್ಗ:ಉಝ್‍ಬೇಕಿಸ್ತಾನ್
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಶರತ್ ಲೋಹಿತಾಶ್ವ

**ಶರತ್‌ಚಂದ್ರ ಲೋಹಿತಾಶ್ವ** (ಜನನ ೫ ಮೇ ೧೯೭೨), **ಶರತ್ ಲೋಹಿತಾಶ್ವ** ಎಂದು ಜನಪ್ರಿಯವಾಗಿ ಪರಿಚಿತರಾಗಿದ್ದು, ಕೆಲವು ತಮಿಳು ಮತ್ತು ತೆಲುಗು ಚಲನಚಿತ್ರಗಳ ಜೊತೆಗೆ ಕನ್ನಡ ಚಿತ್ರರಂಗದಲ್ಲಿ ಪ್ರಧಾನವಾಗಿ ಕೆಲಸ ಮಾಡುವ ನಟರಾಗಿದ್ದಾರೆ. ಅವರು ರಂಗಭೂಮಿ ಮತ್ತು ದೂರದರ್ಶನದಲ್ಲಿ ಯಶಸ್ವಿ ವೃತ್ತಿಜೀವನವನ್ನು ಹೊಂದಿದ್ದಾರೆ. ಸ್ವಲ್ಪ ಸಮಯದವರೆಗೆ ಉಪನ್ಯಾಸಕರಾಗಿ ಕೆಲಸ ಮಾಡಿದ ನಂತರ, ಶರತ್ ಪೂರ್ಣ ವೃತ್ತಿಯಾಗಿ ನಟನೆಯನ್ನು ತೆಗೆದುಕೊಂಡರು ಮತ್ತು ಅವರ ತಂದೆ ಲೋಹಿತಾಶ್ವ ಅವರ ಹೆಜ್ಜೆಗಳನ್ನು ಅನುಸರಿಸಿದರು. ಅವರು ೧೯೯೫ರಲ್ಲಿ ಚಲನಚಿತ್ರಗಳಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದರು ಮತ್ತು ಇಂದು ಪೋಷಕ ನಟರಾಗಿ ತಮ್ಮನ್ನು ತಾವು ಸ್ಥಾಪಿಸಿಕೊಂಡಿದ್ದಾರೆ. ೨೦೦೩ ರಲ್ಲಿ *ಡೆಕ್ಕನ್ ಹೆರಾಲ್ಡ್‌ಗೆ* ನೀಡಿದ ಸಂದರ್ಶನದಲ್ಲಿ ಅವರು ಹೀಗೆ ನೆನಪಿಸಿಕೊಳ್ಳುತ್ತಾರೆ: "ನನಗೆ *ಹುಲಿಯಾ* ಪಾತ್ರವನ್ನು ನೀಡಲಾಯಿತು, ಅದಕ್ಕಾಗಿ ನಾನು ವಿಚಿತ್ರ ಕೇಶವಿನ್ಯಾಸ ಮಾಡಿಸಿಕೋಳ್ಳಬೇಕಿತ್ತು. ಅದರ ನಂತರ, ನಾನು ಮತ್ತೆ ಶಿಕ್ಷಕನಾಗಿ ಕಲಿಸಲು ಹೋಗಲಿಲ್ಲ. ಹುಲಿಯಾ ನಂತರ ನನಗೆ ಆಫರ್ ಮಾಡಿದ ಪಾತ್ರಗಳು ಒಂದೇ ರೀತಿಯಲ್ಲಿದ್ದವು, ಇದರಿಂದ ನಾನು ಬೇಸರಗೊಂಡಿದ್ದೆ. ಅದೃಷ್ಟವೋ/ದುರದೃಷ್ಟವೋ,ನನಗೆ ಅಪಘಾತವಾಯಿತು, ಮತ್ತು ನನ್ನ ವೃತ್ತಿಜೀವನದಲ್ಲಿ ಕನಿಷ್ಠ ಎರಡು ಮೂರು ವರ್ಷಗಳ ಕಾಲ ಕೆಲಸದಿಂದ ಹೊರಗುಳಿಯಬೇಕಾಯಿತು. ನಂತರ *ಗೋಧೂಳಿ* ಚಿತ್ರ ತಿರುವು ನೀಡಿತು." ಚಿ. ಗುರುದತ್ ಅವರ *ಗೋಧೂಳಿ* ಚಿತ್ರದಲ್ಲಿ ಚೆಲುವನಾಯಕನ ಪಾತ್ರಕ್ಕಾಗಿ ಅವರು ಮೆಚ್ಚುಗೆ ಪಡೆದರು, ಇದು ಅವರಿಗೆ ಆರ್ಯಭಟ ಪ್ರಶಸ್ತಿಯನ್ನು ಸಹ ತಂದುಕೊಟ್ಟಿತು. ಅವರು ೧೯೯೫ ರಿಂದ ಚಲನಚಿತ್ರಗಳಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದಾಗ, ದೂರದರ್ಶನವು ಅವರಿಗೆ ಮನ್ನಣೆಯನ್ನು ನೀಡಿತು. ಅವರು ಸತ್ಯು ಅವರ *ಖಯಾರ್* ಮತ್ತು *ಪೋಲಿ ಕಿಟ್ಟಿ*ಯಲ್ಲಿ ಕಾಣಿಸಿಕೊಂಡರು.

ಚಲನಚಿತ್ರಗಳಲ್ಲಿ, ಶರತ್ ಅವರು *ಆ ದಿನಗಳು* (೨೦೦೭) ನಲ್ಲಿ ಕೊತ್ವಾಲ್ ರಾಮಚಂದ್ರನ ಪಾತ್ರವನ್ನು ವಹಿಸಿದ್ದರು. ಈ ಅಭಿನಯವು ಪ್ರಶಂಸೆಯನ್ನು ಪಡೆಯಿತು. ವಿಮರ್ಶಕ ಆರ್ ಜಿ ವಿಜಯಸಾರಥಿ, ಇವರ ಅಭಿನಯವನ್ನು "ಅದ್ಭುತ" ಎಂದು ಕರೆದರು. ಅತ್ಯುತ್ತಮ ಪೋಷಕ ನಟನಿಗಾಗಿರುವ ಸೌತ್ ಫಿಲ್ಮ್‌ಫೇರ್ ಪ್ರಶಸ್ತಿ ಸೇರಿದಂತೆ  ಅವರ ಅಭಿನಯಕ್ಕಾಗಿ ಅವರು ಅನೇಕ ಪ್ರಶಸ್ತಿಗಳನ್ನು ಪಡೆದರು.

ತಮಿಳು ಚಿತ್ರಗಳಲ್ಲಿ ಶರತ್ ಅವರ ಚೊಚ್ಚಲ ಚಿತ್ರ *ಎತಿರ್ ನೀಚಲ್*. ಅವರು *ಸಂಜು ವೆಡ್ಸ್ ಗೀತಾ* (೨೦೧೧) ಮತ್ತು *ಭೀಮಾ ತೀರದಲ್ಲಿ* (೨೦೧೨) ನಂತಹ ಇತರ ಕನ್ನಡ ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡರು. ದಕ್ಷಿಣ ಭಾರತದ ಚಲನಚಿತ್ರಗಳಲ್ಲಿ ಖಳನಾಯಕನ ಪಾತ್ರಗಳಿಂದ ಅವರು ಹೆಚ್ಚಾಗಿ ಹೆಸರುವಾಸಿಯಾಗಿದ್ದಾರೆ. *ಮತ್ತೆ ಸತ್ಯಾಗ್ರಹ* (೨೦೧೪) ಚಿತ್ರದಲ್ಲಿನ ಅವರ ಅಭಿನಯಕ್ಕಾಗಿ, ಅವರು ಅತ್ಯುತ್ತಮ ಪೋಷಕ ನಟ - ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯನ್ನು ಪಡೆದರು. ಚಿತ್ರಕ್ಕಾಗಿ ಅತ್ಯುತ್ತಮ ಪೋಷಕ ನಟ

**ಫಿಲ್ಮ್‌ಫೇರ್ ಪ್ರಶಸ್ತಿಗಳು**

* ೨೦೦೮ - ಗೆಲುವು— *ಆ ದಿನಗಳು*  ಗಾಗಿ ಕನ್ನಡ ಚಿತ್ರರಂಗದಲ್ಲಿ ಅತ್ಯುತ್ತಮ ಪೋಷಕ ನಟನಿಗಾಗಿರುವ ಫಿಲ್ಮ್‌ಫೇರ್ ಪ್ರಶಸ್ತಿ
* ೨೦೧೩ - ನಾಮನಿರ್ದೇಶನ — ಅತ್ಯುತ್ತಮ ಪೋಷಕ ನಟ ಫಿಲ್ಮ್‌ಫೇರ್ ಪ್ರಶಸ್ತಿ - *ಕಡ್ಡಿಪುಡಿ* ಚಿತ್ರಕ್ಕಾಗಿ

**ದಕ್ಷಿಣ ಭಾರತೀಯ ಅಂತರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು**

* ೨೦೧೨: ನಾಮನಿರ್ದೇಶಿತ,  ಅತ್ಯುತ್ತಮ ಖಳನಟ – ಕನ್ನಡ: *ಭೀಮಾ ತೀರದಲ್ಲಿ*
* ೨೦೧೪: ನಾಮನಿರ್ದೇಶಿತ,  ಅತ್ಯುತ್ತಮ ಖಳನಟ – ಕನ್ನಡ: *ಅಂಬರೀಶ*

**ಸಂತೋಷಂ ಚಲನಚಿತ್ರ ಪ್ರಶಸ್ತಿಗಳು**

* ೨೦೧೨ - ಗೆಲುವು-ಅತ್ಯುತ್ತಮ ಪೋಷಕ ನಟ - ಕನ್ನಡ: ಭೀಮಾ ತೀರದಲ್ಲಿ 

**ಬೆಂಗಳೂರು ಟೈಮ್ಸ್ ಫಿಲ್ಮ್ ಅವಾರ್ಡ್ಸ್ ೨೦೧೨**

* ೨೦೧೨ - *ಭೀಮಾ ತೀರದಲ್ಲಿ*  ಅತ್ಯುತ್ತಮ ಖಳನಟ (ನಾಮನಿರ್ದೇಶನ).

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೭೨ ಜನನ
ವರ್ಗ:ಕನ್ನಡ ಕಲಾವಿದರು
ವರ್ಗ:ಕನ್ನಡ ಕಿರುತೆರೆ
ವರ್ಗ:ಕನ್ನಡ ಚಿತ್ರರಂಗದ ನಟರು
ವರ್ಗ:ರಂಗಭೂಮಿ ನಟರು